Elak Sakit Semasa Seks, Jadi Guna Pelincir Faraj? MESTI Patuhi 6 Hal Ini Dulu!

Pelincir untuk wanita atau pelincir seks berfungsi sebagai bahan bantuan untuk hubungan kelamin yang selesa dan lancar, terutamanya kepada wanita yang mempunyai vagina yang kering atau tidak cukup lembap secara semula jadi apabila terangsang.

Selain itu, jika anda menggunakan kondom untuk mengelakkan penyakit kelamin,
lube
 atau pelincir boleh menjadikan hubungan kelamin lebih mudah dan lebih menyenangkan.

Untuk mendapatkan lebih banyak info berkenaan kesihatan kulit, anda boleh klik
di sini
.

Bagaimana pelincir untuk wanita berfungsi?

Pelincir datang dalam bentuk gel atau cecair dan digunakan pada vagina dan vulva, atau pada zakar, sebelum bersetubuh.

Selepas disapukan, pelincir diserap ke dalam kulit. Terdapat tiga jenis pelincir sama ada berasaskan air, minyak dan silikon.

Pelincir berasaskan silikon sesuai untuk kebanyakan keadaan sementara jenis berasaskan minyak mungkin tidak berkesan apabila menggunakan kondom.

Apakah terdapat alternatif untuk pelincir seks?

Kadangkala, ada yang menggunakan alternatif lain apabila tidak mempunyai pelincir. Minyak urut, minyak bayi atau minyak semula jadi (zaitun atau kelapa) adalah produk alternatif yang biasa digunakan.

Walau bagaimanapun, pelincir tidak boleh digantikan dengan produk ini. Alternatif tersebut boleh merosakkan kondom yang longgar.

Selain itu, produk alternatif yang tidak sesuai boleh menyebabkan risiko jangkitan vagina.

Walau bagaimanapun, dalam beberapa kes, vitamin E atau gel lidah buaya boleh digunakan jika sesuai dengan kondom lateks.

Adakah pelincir untuk wanita komersial menyebabkan kerengsaan atau alahan?

Pelincir untuk wanita komersial kebiasaannya mengandungi benzocaine, anestetik, capsaicin dan mentol. Bahan-bahan ini boleh menyebabkan kerengsaan atau alahan kepada pengguna.

Selain itu, pelincir yang wangi atau berperisa boleh menyebabkan tindak balas alahan kepada pengguna dengan kulit sensitif.

Komponen paraben (disenaraikan sebagai metil, butil, etil, dan propyl-paraben) juga boleh menyebabkan keradangan.

Apakah itu pelincir semula jadi?

Pelincir semula jadi disyorkan bagi mereka yang mempunyai alahan dengan bahan kimia dalam pelincir komersial.

Produk semula jadi mengandungi vitamin E
 atau lidah buaya dan mampu bertahan semasa hubungan kelamin.

Di antara semua pelincir semula jadi, lidah buaya paling disarankan kerana ia jarang menyebabkan sebarang reaksi alahan.

Di samping itu, apabila menggunakan produk semula jadi, pengguna harus membaca maklumat produk untuk memastikan ia boleh digunakan dengan kondom lateks.

Apakah risiko penggunaan pelincir untuk wanita dengan spermisid?

Untuk mengelakkan kehamilan yang tidak dirancang, pelincir wanita dalam versi yang mengandungi spermisid (bahan mematikan sperma) merupakan pilihan terbaik.

Walau bagaimanapun, spermisid diperbuat daripada nonoxynol-9, yang boleh menyebabkan kerengsaan dan ketidakselesaan.

Selain itu,
spermisid boleh meningkatkan risiko penyakit kelamin dengan menyebabkan kerengsaan dan luka pada kulit.

Oleh itu, kondom dan pelincir biasa adalah pilihan terbaik untuk mengelakkan kehamilan yang tidak dirancang dan penyakit kelamin.

Apakah itu pelincir berperisa?

Sama seperti kondom berperisa
, pelincir seks berperisa disarankan oleh ramai orang untuk menjadikan
seks oral
 lebih menyeronokkan.

Sesetengah wanita takut menghadapi seks oral kerana rasa malu pada bau vagina mereka. Dalam keadaan ini, pelincir berperisa dapat membantu.

Walau bagaimanapun,
cuba dahulu rasa pelincir
 tersebut untuk mengelakkan rasa yang pelik seperti perasa durian.

Selain itu, mereka yang mengalami diabetes perlu
berhati-hati dengan pelincir
 dengan formulasi yang mengandungi gula.


Sedang Berpantang? Ibu, Ikut 3 Cara Bertungku Ini Kalau Nak Cepat Langsing!

Proses bertungku bagi wanita selepas melahirkan adalah amalan tradisional masyarakat Melayu semasa tempoh berpantang. Tetapi apakah kelebihannya dan bagaimana cara bertungku selepas bersalin ini dilakukan?

Untuk mendapatkan lebih banyak info tentang Keibubapaan, sila dapatkannya
di sini.

Keperluan bertungku selepas bersalin

Amalan bertungku ini umum adalah lebih kepada budaya Melayu, kerana jika diikutkan bangsa lain di Malaysia, tiada yang mengamalkannya. Ia biasanya dilakukan selepas bersalin atau lebih dikenali sebagai
tempoh berpantang
.

Tujuan bertungku semasa berpantang adalah untuk melancarkan darah, mengecut dan menaikkan rahim. Pada bahagian perut pula, ia memainkan peranan penting untuk membantu melangsingkan abdomen di samping
menurunkan berat badan
.

Manfaat bertungku selepas bersalin

Apabila bertungku, haba daripada batu yang dipanaskan dan ditekapkan di bahagian tubuh akan menyebabkan saluran darah pada kulit mengembang, sekali gus menjadikan proses peredaran darah bertambah baik.

Kesannya:

Nutrien dan oksigen dalam darah akan melalui bahagian tubuh yang ditungku

Melegakan rasa sakit dan lenguh pada otot terlibat

Meningkatkan fleksibiliti otot

Membantu menyingkirkan bahan buangan apabila darah mengalir dengan baik

Amalan ini juga dipercayai dapat memecahkan darah beku

Jenis-jenis tungku

Adakah boleh menggunakan sebarang batu untuk bertungku ini? Jawapannya
tidak
. Ada beberapa pilihan tungku yang boleh digunakan.

Pertamanya, tungku besi yang didatangkan dalam bentuk bulat dan lonjong. Walau bagaimanapun, tungku besi bulat agak sukar digunakan untuk bertungku
pada bahagian peru
t
. Disebabkan itu, tungku besi lonjong lebih menjadi pilihan.

Manakala tungku batu biasanya menggunakan batu sungai. Kelebihan penggunaan tungku jenis ini adalah ia dikatakan kurang menyakitkan sekiranya digunakan dengan cara yang betul ketika proses bertungku.

Pilihan tungku lain adalah tungku herba yang dihasilkan daripada pasir sungai atau batu kecil yang dikeringkan untuk tahan lebih lama.

Tungku ini juga dimasukkan dengan pelbagai jenis herba seperti jintan hitam, halba, serai wangi dan lain-lain.

Cara bertungku selepas bersalin

Bagi ibu
selepas melahirkan anak
, amalan bertungku dipercayai dapat merawat rahim dan organ badan lain.

Biasanya tempoh untuk bertungku selama 45 minit dilakukan ibu selepas berurut pada awal pagi dan petang.

Bagaimana caranya? Batu tungku yang hendak digunakan perlu dipanaskan terlebih dahulu untuk tempoh sekurang-kurangnya 30 minit.

Kemudian, batu tunggu yang telah dipanaskan perlu dibalut dengan beberapa lapisan kain yang dilapik dengan daun mengkudu.

Kenapa daun mengkudu? Daun ini dipilih kerana bau wangi yang terhasil semasa bertungku dapat memberikan ketenangan.

Selain itu, anda juga boleh
menggunakan daun sirih
, daun kunyit hitam, pandan, lengkuas atau serai wangi.

Penting untuk memastikan balutan pada batu, diikat dengan rapi pada bahagian hujungnya supaya tidak terburai.

Bagi
ibu bersalin normal
, amalan bertungku ini boleh dimulakan seawal hari ke-3 selepas melahirkan anak sehingga hari ke-44. Ia juga boleh diteruskan selepas tempoh itu.

Untuk wanita yang melalui
proses bersalin
 secara
pembedahan caesarean
, anda harus bersabar kerana perlu menunggu
luka czer
 sembuh sepenuhnya sebelum menjalani rawatan bertungku ini.

Bahagian perlu bertungku selepas bersalin

Peraturan penting semasa bertungku adalah ia perlu dilakukan ketika ibu sedang berbaring.

Adakah semua bahagian tubuh perlu bertungku? Tidak. Berikut dikongsikan antara kawasan tubuh yang perlu menjalani proses bertungku ini:

Bahagian peranakan

Kawasan ini perlu ditungku bagi mengecutkan peranakan yang membesar
semasa mengandung
 tetapi ia perlulah dilakukan dengan berhati-hati.

Cara bertungku untuk menaikkan bahagian peranakan ini perlu dibuat daripada bawah perut. Ia dilakukan dengan menolak batu tungku dari bawah ke atas dan mengikut arah jam.

Elakkan daripada meletakkan batu tungku di atas pusat atau perut.

Baca juga:

Sekitar buah dada, ketiak juga perlu bertungku selepas bersalin

Bahagian lain yang terlibat adalah dada, ulu hati, ketiak dan belikat.

Tekapkan dengan perlahan-lahan pada bahagian dada supaya darah mengalir dengan baik. Ini untuk membolehkan susu ibu keluar dengan lancar.

Selepas itu, tungku dibawa ke bahagian ulu hati. Bertungku pada kawasan ini dapat membantu memecahkan angin di bahagian perut dan ulu hati.

Kemudian beralih pula ke
bahagian ketiak
 kanan serta kiri. Akhir sekali barulah proses bertungku dilakukan di bahagian belikat kanan dan kiri untuk beberapa minit.

Di bahagian leher

Pada bahagian tubuh ini, batu tungku diletakkan seperti bantal di bawah leher. Tujuan bertungku pada kawasan ini adalah untuk memulihkan perjalanan darah ke bahagian kepala dan leher.

Cara bertungku selepas bersalin di bahagian bawah pinggang

Selain bahagian tubuh di atas, ibu
selepas beranak
 juga perlu bertungku pada betis, paha, punggung, pinggang, pelipat, pergelangan kaki dan tapak kaki.

Anggaran masa untuk bertungku pada bahagian bawah pinggang ini adalah antara 15-20 minit.

Jika batu tungku yang digunakan bulat atau bujur, terdapat 2 pilihan menungku pada bahagian tapak kaki boleh anda lakukan, iaitu:

Merapatkan kaki dan kemudian digerakkan ke hadapan dan belakang di atas batu tungku, atau

Menggolekkan batu tungku ke hadapan dan belakang pada tapak kaki

Biarkan batu tungku pada bahagian ini sehingga sejuk.

Namun semasa melakukan amalan bertungku ini, haruslah tidak melebihi 30 minit pada satu-satu bahagian tubuh. Kenapa? Ini kerana dipercayai jika terlalu lama, saluran darah boleh mengecut.

Selain daripada ibu selepas beranak, sesiapa sahaja boleh mengamalkan bertungku ini. Semoga perkongsian ini membawa manfaat kepada anda. Selamat bertungku!


Sudah Berjam Lakukan CPR, Bila Waktu Terbaik Untuk Berhenti Jika Mangsa Masih Tak Sedar?

Penting ke untuk mengetahui teknik CPR? Berapa lama ia perlu dilakukan semasa cubaan menyelamatkan nyawa mangsa?

Resusitasi kardiopulmonari (CPR) adalah prosedur penyelamat kecemasan
 yang kebiasaannya dilakukan oleh golongan terlatih apabila degupan jantung seseorang itu terhenti.

Kaedah ini boleh menyelamatkan nyawa berikutan ia boleh mengekalkan aliran darah semasa jantung berhenti berdegup sebelum golongan profesional tiba memberikan rawatan yang sepatutnya.

Peluang untuk
 pesakit dengan degupan jantung terhenti
 untuk hidup boleh meningkat 2 hingga 3 kali ganda sekiranya CPR dilakukan secara serta-merta.

Walau bagaimanapun, bukan dalam semua situasi kaedah ini wajar diteruskan.

Sebagai manusia, kita perlu memahami batas kemampuan kita
untuk menyelamatkan
 nyawa dan berhenti.

Namun, apakah tanda yang menunjukkan anda perlu berhenti melakukan CPR? Teruskan membaca untuk mengetahuinya dengan lebih lanjut.

Untuk mendapatkan lebih banyak info tentang Habit Sihat, sila dapatkannya
 di sini.

Beza teknik CPR golongan terlatih dan mereka yang tidak terlatih

Bukan semua individu mempunyai intensif untuk mempelajari kaedah CPR yang betul
bagi tujuan menyelamatkan nyawa
.

Kadangkala, mereka yang tidak terlatih berada pada keadaan di mana mereka tidak mempunyai pilihan untuk melakukan CPR.

Secara umumnya terdapat dua teknik CPR:

Bagi golongan profesional dan mereka yang terlatih, protokol standard adalah untuk menekan tulang dada dan
memberikan pernafasan
 mulut ke mulut pada nisbah 30:2. Jika mangsa adalah orang dewasa, kaedah yang digunakan adalah CPR pada kadar 100 hingga 120 seminit dengan kedalaman tekanan sekurang-kurangnya 5 cm.

Bagi masyarakat awam yang tidak terlatih pula, jika
 anda menemui seseorang yang pengsan dan mereka tidak mempunyai degupan jantung,
 teknik CPR adalah untuk menekan tulang dada secara berterusan sehinggalah golongan profesional tiba ke tempat kejadian. Pernafasan mulut ke mulut tidak perlu dibuat.

Bagi kedua-dua kaedah tersebut, CPR yang berkualiti tinggi mempunyai ciri-ciri yang hampir sama:

Tiada gangguan di antara tekanan dada semasa CPR (tidak terhenti).

Menekan pada kedalaman dan kadar kelajuan yang mencukupi.

Elakkan daripada bersandar atau menjadikan mangsa sebagai sokongan semasa melakukan kompresi.

Pastikan kedudukan tangan berada pada lokasi yang betul.

Elakkan daripada
memberikan pernafasan secara berlebihan
.

Baca juga:

Bila saya perlu berhenti melakukan teknik CPR?

Jika dilihat pada konteks penyelamat, CPR merupakan satu kaedah menyelamat yang perlu dilakukan serta-merta.

Ia tidak memerlukan arahan daripada golongan profesional seperti doktor.

Malah, kebanyakan amalan perubatan yang wujud di negara maju seperti Amerika Syarikat memerlukan arahan doktor hanya jika CPR tidak perlu dilakukan.

Keadaan ini menunjukkan
betapa pentingnya prosedur ini dalam menyelamatkan nyawa
.

Pun begitu, terdapat 3 situasi di mana anda perlu menghentikan CPR:

Apabila doktor atau mereka yang mempunyai pengetahuan dalam
perubatan kecemasan
 (paramedik dan sebagainya) mengarahkan anda untuk berhenti.

Apabila anda berasa letih dan tidak meneruskan lagi tetapi tiada pengganti di sekeliling.

Apabila pesakit menjerit ketika anda sedang menekan dada mereka. Dengan erti kata lain, mereka semakin pulih.

Ketika ada golongan profesional, ikut arahan diberikan untuk teknik CPR

Perkara pertama yang perlu anda lakukan sebelum melakukan CPR adalah menghubungi talian kecemasan.

Jika anda berseorangan, hubungi 999 terlebih dahulu sebelum memulakan CPR.

Kalau ada orang awam yang lain, mulakan CPR dan
minta bantuan orang lain untuk menghubungi ambulans
.

Apabila
doktor atau pekerja profesional
 yang lain sudah tiba, jangan berhenti secara serta-merta.

Teruskan menekan seperti biasa bagi membolehkan mereka membuat persiapan, memasang peralatan dan sebagainya.

Jika mereka sudah bersedia, mereka akan menyuruh anda untuk menghentikan CPR dan salah seorang daripada pekerja tersebut akan mengambil alih peranan anda.

Dilema ketika tiada bantuan profesional (tidak dapat dihubungi dan sebagainya)

Bayangkan jika anda berada di kawasan terpencil. Tiada orang lalu lalang, tiada talian telefon dan anda
terjumpa dengan seseorang yang terhenti jantungnya
.

Reaksi pertama sudah tentu adalah untuk mula melakukan CPR namun setelah sejam dua anda menekan dadanya, mangsa masih tidak sedar.

Anda tidak boleh menghubungi sesiapa dan tiada siapa yang melalui jalan tersebut.

Otot anda mula terasa kejang
 dan badan anda lemah longlai setelah beberapa jam menekan dada mangsa tanpa rehat.

Apa yang perlu anda lakukan?

Dalam situasi tersebut, hanya anda sahaja yang boleh menentukan apa tindakan yang perlu dibuat.

Kita boleh berharap mangsa akan sedar dalam beberapa tekanan lagi, namun dalam keadaan tersebut kita juga disarankan untuk berfikiran realistik.

Mungkin sukar untuk anda berhenti melakukan CPR dalam situasi tersebut, namun jika keadaan tidak mengizinkan, sememangnya langkah terbaik adalah untuk berhenti dan mencari
alternatif lain.

Konklusi

Teknik CPR sememangnya kaedah  penyelamat yang perlu dipelajari oleh setiap individu meskipun hanya cara asas (kaedah
tekanan dada
).

Anda perlu tahu bila hendak mula melakukan CPR dan bila waktu yang sesuai untuk berhenti melakukan CPR.

Dalam sesetengah situasi, terutamanya jika anda berada di kawasan terpencil dan badan sudahpun letih menekan dada mangsa berjam-jam, anda mungkin akan mengalami dilema sama ada hendak berhenti atau meneruskan CPR.

Keputusan berada di tangan anda dan tindakan selanjutnya bergantung kepada keadaan persekitaran di mana mangsa berada.


Alamak! Betul Ke Tengok Wayang Salah Satu Punca Muka Berkedut Dan Kusam?

Muka berkedut dan kulit kusam kerana menonton filem, apakah kaitan antara keduanya?

Anda suka menonton wayang? Jeng jeng jeng…adakah anda tahu, aktiviti kegemaran di masa lapang anda itu boleh buat anda tua sebelum waktunya. Tak percaya? Jom baca perkongsian artikel ini.

Ekspresi muka berkedut dan kulit kusam kerana tengok wayang?

Ada kajian yang mengatakan saat kita menarik wajah ketika menonton filem berunsur
thriller
 atau seram atau komedi, perbuatan itu boleh menyebabkan kedutan muncul pada wajah.

Malahan apabila anda ketawa menonton filem komedi juga dikatakan menyumbang kepada penuaan kulit pada wajah anda. Menakutkan, bukan?

Dalam satu kajian melibatkan 2,000 individu mendapati, mereka yang menonton filem seram akan memalingkan wajah sebanyak 20 kali sepanjang tempoh tayangan. Manakala ekspresi wajah terkejut atau tegang dilakukan sebanyak 50 kali oleh penonton yang menyaksikan filem
thriller.

Sementara itu, individu terlibat dalam kajian yang menyaksikan filem komedi, mempamerkan reaksi ketawa atau tersenyum sebanyak 115 kali. Orang kata ketawa itu bagus, namun dalam masa yang sama garis kedutan pada bahagian mulut akan meningkat lebih 40 peratus. Jadi sekarang ‘nak’ ketawa ke ‘tak’?

Penuaan kulit terjadi kerana ekspresi muka terkejut?

Pakar kecantikan jenama
Foreo,
Dr Harry Singh yang mengetahui kajian ini berkata,

“Ekspresi terkejut dan mengerutkan muka yang dilakukan juga boleh menyumbang kepada garis kedutan di wajah. Apatah lagi jika ia secara berulang kali untuk tempoh lima tahun akan meningkatkan garis kedut sebanyak 50%.”

Jadi adakah anda masih mahu menonton wayang? Mungkin artikel ini akan membuatkan anda berfikir berulang kali sebelum menyaksikan sebarang filem. Tetapi adakah terdapat sebab lain yang turut boleh menyebabkan muka berkedut?

Punca muka berkedut dan kulit kusam

Sebenarnya selain menonton wayang, banyak lagi faktor lain yang boleh turut menyumbang kepada garis kedutan di wajah sebelum masanya. Antaranya adalah:

 Kosmetik

Produk kecantikan sememangnya dapat menjadikan wajah kelihatan menarik. Namun dalam masa yang sama ia juga boleh menjadi punca utama kedutan. Ini disebabkan kandungan bahan kimia dalam produk yang anda pakai.

 Sinaran matahari

Kita perlukan sinaran matahari untuk mendapatkan vitamin D. Tetapi pendedahan secara berlebihan boleh merosakkan kulit dan menyebabkan kedutan. Atasinya dengan memakai krim pelindung matahari setiap kali anda melangkah keluar dari rumah.

 Dehidrasi

Tidak cukup air dalam badan juga boleh jadi punca muka berkedut.  Ini kerana badan yang tidak mendapat air yang secukupnya cenderung menyebabkan kulit kering. Keadaan ini sekali gus membuatkan kulit tidak dapat menjana sel-sel baru, akhirnya timbullah kedutan dan garis-garis penuaan di wajah.

 Tabiat tidak sihat

Merokok dan pengambilan alkohol sememangnya tidak baik untuk kesihatan. Merokok akan menyebabkan bekalan darah berkurangan di dalam badan dan akhirnya mewujudkan garis-garis halus serta kedutan sekeliling mata dan bibir.

Manakala alkohol punca kulit kering dan seperti dikatakan tadi, kulit yang mengalami dehidrasi akan membuatkan wajah berkedut. Taraaaa…jadilah anda kelihatan tua sebelum masanya.

 Pemakanan

Aspek pemakanan juga penting untuk mengelakkan muka dari cepat berkedut. Amalkan diet pemakanan seimbang, kaya mineral dan vitamin. Jangan lupa untuk memakan sayuran dan buah-buahan setiap hari!

 Kafein

Pengambilan kafein secara berlebihan juga boleh menyumbang kepada kewujudan kedutan di wajah. Kafein ini bukan hanya dalam kopi, malahan minuman lain seperti teh dan coklat juga mengandungi kafein, cuma jumlah kafein sahaja berbeza. Jadi berpada-padalah yer.

Kesimpulan

Sebenarnya, kedutan dan garis halus pada wajah boleh wujud dalam pelbagai cara bukan hanya dengan menonton wayang.

Faktor sekeliling seperti pencemaran udara juga boleh menyumbang kepada masalah ini. Jadi cara yang terbaik adalah untuk memberikan perhatian yang secukupnya dalam aspek penjagaan diri secara menyeluruh. Sayangilah diri anda!

Anda mungkin berminat untuk membaca artikel:

Tip Kurangkan Kedutan Di Wajah

Senaman Mengurangkan Kedutan Mata

Ketahui Rahsia Mendapatkan Kulit Muka Persis Artis Korea!


Jika Alami Hidung Berair, Sesak Nafas & Kerap Bersin, Perlu Ke Buat Ujian COVID-19?

Jika bukan di masa pandemik kini, simptom seperti hidung berair, sesak nafas dan kerap bersin mungkin akan dianggap gejala penyakit biasa sahaja.

Namun disebabkan seantero dunia kini masih lagi berperang dengan wabak virus korona baharu ini, simptom sebegini boleh jadi satu kerisauan.

Persoalannya,
perlukah anda buat ujian COVID-19
 sekiranya mengalami simptom-simptom seperti ini? Jom teruskan membaca artikel untuk tahu!

Untuk mendapatkan lebih banyak info tentang Keadaan Telinga, Hidung/Tekak, sila dapatkan
di sini
.

Hidung berair, sesak nafas & kerap bersin berbahaya?

Simptom seperti ini sebenarnya biasa berlaku kepada individu dan
 ia sering dikaitkan dengan jangkitan penyakit demam selesema
.

Sekiranya ia memang benar disebabkan oleh penyakit biasa sahaja, maka anda mungkin tidak perlu terlalu risau mengenainya.

Namun kalian juga perlu tahu bahawa terdapat beberapa lagi punca lain simptom hidung berair dan kerap bersin terjadi termasuklah:

Jangkitan virus

Rhinitis

Pharyngitis

Manakala bagi simptom sesak nafas pula, punca ia berlaku mungkin lebih berbahaya antaranya:

Anemia

Asma

Paru-paru sempit (COPD)

Batuk berdarah (TB)

Penyakit jantung koronari

Ini bermakna ketiga-tiga simptom ini tidak wajar hanya dipandang enteng dan dianggap gejala jangkitan penyakit biasa sahaja.

Malahan juga, ia turut merupakan antara simptom-simptom anda diserang virus korona baharu atau lazim disebut sebagai COVID-19.

Jadi, diagnosis daripada doktor sangat diperlukan untuk mengesahkan punca kepada simptom yang anda sedang alami!

Simptom ini juga merupakan simptom COVID-19?

Selain menjadi petanda penyakit yang telah kami nyatakan di atas, ketiga-tiga gejala ini juga merupakan di antara simptom COVID-19.

Menurut Pertubuhan Kesihatan Sedunia (WHO),
simptom-simptom terkena serangan virus korona baharu
 ini adalah seperti berikut:

Demam (melebihi suhu 37.5 darjah celsius)

Sakit kepala

Sakit tekak

Sesak nafas

Hidung berair

Kerap bersin

Sering batuk

Lenguh badan

Sakit sendi

Keletihan

Namun kalian juga harus tahu bahawa tidak semua orang yang dijangkiti virus akan menunjukkan simptom-simptom seperti di atas tadi.

Ini kerana virus korona baharu boleh melalui tempoh inkubasi di dalam tubuh badan menjadikannya tidak aktif dan tidak boleh dikesan.

Maka,
 ujian saringan COVID-19 mungkin perlu dilakukan
 jika kalian khuatir diri terkena serangan virus ini ya?

Perlukah penderita simptom jalani ujian COVID-19?

Apabila menghidapi simptom hidung berair, sesak nafas dan kerap bersin, anda tidak boleh hanya berdiam diri sahaja.

Perkara pertama yang kalian perlu lakukan adalah berjumpa dengan doktor untuk mendiagnosis punca sebenar ia berlaku.

Jika doktor mengesahkan ia hanya demam selesema atau penyakit berkaitan lain, dapatkan rawatan dan ubatan terlebih dahulu.

Pun begitu, mungkin juga ada risiko di mana kalian memang benar telah dijangkiti wabak COVID-19 berdasarkan simptom yang dialami.

Ini terutamanya buat anda yang baru sahaja pulang dari kawasan yang terjejas teruk dengan wabak pandemik ini.

Ataupun anda mempunyai kontak rapat dengan individu yang telahpun sah dijangkiti virus korona baharu ini.

Sekiranya anda berada dalam kedua-dua kategori di atas ini,
maka adalah wajar untuk kalian menjalani ujian saringan COVID-19
!

Bagaimana cara ujian saringan ini akan dilakukan?

Selepas mendapat saranan doktor untuk menjalani ujian saringan ini,
segera pergi ke klinik atau hospital yang menawarkan khidmat berkenaan
.

Terdapat dua cara ujian saringan ini dilakukan iaitu melalui pengambilan dan pengesahan cecair di dalam hidung serta dalam mulut.

Meskipun wujud banyak cerita yang mengatakan kedua-dua jenis ujian ini menyakitkan, anda mungkin tidak perlu terlalu percaya dengannya.

Ini kerana memang benar bahawa ia akan menyebabkan sedikit ketidakselesaan namun ia ternyata berbaloi demi kesihatan anda dan masyarakat sejagat!

Sila berwaspada jika alami ketiga-tiga simptom ini!

Konklusinya, kalian perlu lebih berwaspada sekiranya
 ketiga-tiga simptom ini berlaku pada diri anda dan segeralah mendapatkan diagnosis doktor
.

Ini kerana ia bukan sahaja petanda penyakit yang biasa malahan juga beberapa lagi penyakit berbahaya termasuklah wabak pandemik COVID-19.

Sementara itu, lakukan langkah pencegahan dengan kuarantin diri, memakai pelitup muka dan mengelak daripada kontak rapat dengan individu lain.

Jika nama telah dipanggil untuk mendapatkan suntikan vaksin wabak ini
, jangan bertangguh kerana ia adalah jalan penyelesaian terbaik.

Kalian juga mungkin boleh merujuk doktor pakar dengan klik pada pautan
Tanya Doktor Pakar KKM
 di laman sesawang Kementerian Kesihatan Malaysia (COVID-19 Portal) untuk bertanyakan isu COVID-19 bermula dari jam 8.30 pagi hingga 5.00 petang.


Si Manja Ada Masalah Sumbing? Ibu, Ambil Tahu Risiko Komplikasi Boleh Terjadi, Penting!

Si kecil mengalami sumbing lelangit? Apakah punca bayi sumbing dan adakah terdapat sebarang komplikasi kesan keadaan ini?


Sila Ikuti 10 Langkah Ini Ke Arah Penyusuan Susu Ibu yang Berjaya

Buat wanita hamil yang merancang untuk melakukan penyusuan eksklusif buat si manja, ini ada 10 langkah penyusuan susu ibu yang berjaya dapat membantu anda.

Untuk mendapatkan lebih banyak info tentang Keibubapaan, sila dapatkannya
di sini.

Susu ibu sokong tumbesaran bayi

Kenapa wujud polisi 10 langkah penyusuan susu ibu yang berjaya ini ya?

Penyusuan susu ibu adalah cara utama menyediakan bayi dengan nutrien yang mereka perlukan untuk pertumbuhan dan perkembangan yang sihat.

Hampir semua ibu boleh menyusu badan
, dengan syarat mereka mempunyai maklumat yang tepat dan sokongan keluarga, sistem penjagaan kesihatan dan masyarakat.

Minggu Penyusuan Susu Ibu Sedunia disambut setiap tahun daripada 1 hingga 7 Ogos
untuk menggalakkan penyusuan badan dan meningkatkan kesihatan bayi di seluruh dunia.

Ia memperingati Deklarasi Innocenti yang ditandatangani pada Ogos 1990 oleh pembuat dasar kerajaan, WHO, UNICEF dan organisasi lain untuk melindungi, mempromosikan dan menyokong penyusuan susu ibu.

Kepentingan penyusuan susu ibu

Penyusuan badan adalah cara terbaik untuk menyediakan bayi dengan nutrien yang diperlukan. Bahkan kolostrum, bentuk awal susu ibu dikenali sebagai ‘vaksin pertama’ kerana sangat kaya dengan nutrien dan antibodi.

WHO mengesyorkan penyusuan eksklusif bermula dalam masa satu jam selepas lahir sehingga bayi berumur 6 bulan. Makanan pelengkap yang sihat kemudiannya akan ditambah
di samping penyusuan badan sehingga 2 tahun atau lebih.

Susu badan dikaitkan dengan pengurangan risiko pelbagai masalah kesihatan bayi, daripada masalah perkembangan neurologi hinggalah kepada diabetes.

Menurut UNICEF, ‘
bayi yang menyusu secara eksklusif
 adalah 14 kali ganda lebih rendah berkemungkinan mati dalam enam bulan pertama berbanding bayi yang tidak menyusu badan’.

Penyusuan badan secara menyeluruh di negara berpendapatan rendah dan sederhana boleh mencegah kematian kira-kira 823,000 kanak-kanak di bawah usia dua tahun, menurut satu kajian oleh
Australian National University
.

Penyusuan badan juga memberi manfaat kepada para ibu,
 dengan kesan signifikan dalam mengurangkan risiko kanser payudara.

Baca juga:

10 langkah penyusuan susu ibu yang berjaya

Tahukah anda, WHO dan UNICEF melancarkan Inisiatif Hospital Mesra Bayi untuk membantu menggalakkan penyediaan persekitaran yang melaksanakan 10 Langkah ke arah Penyusuan Susu Ibu yang efektif.

10 langkah ini meringkaskan dasar dan prosedur yang patut disediakan di mana-mana fasiliti ibu bersalin dan bayi baru lahir.

Mengetahui 10 polisi penyusuan susu ibu membantu anda mengetahui hak diri:

1.Polisi hospital

1a. Mematuhi sepenuhnya Kod Pemasaran Antarabangsa Pengganti Susu Ibu dan resolusi Perhimpunan Kesihatan Dunia yang berkaitan.

1b. Mempunyai polisi makan bayi bertulis yang disampaikan kepada kakitangan dan
ibu bapa
 secara rutin.

1c. Menubuhkan sistem pengawasan dan pengurusan data yang berterusan.

Hospital menyokong penyusuan susu badan dengan cara tidak mempromosikan
susu formula,
 botol atau puting.Menjadikan penjagaan penyusuan badan amalan utama dan mengawal selia sokongan kepada penyusuan badan.

10 langkah penyusuan susu ibu yang berjaya #2. Kompetensi Kakitangan

Hospital menyokong ibu menyusu badan dengan cara melatih kakitangan untuk memberikan sokongan kepada ibu menyusu serta menilai pengetahuan dan kemahiran kakitangan.

3. Penjagaan Antenatal

Anda dan keluarga akan diberikan maklumat tentang kepentingan dan cara pengurusan penyusuan badan.

4. Penjagaan Selepas Kelahiran

Menggalakkan
sentuhan kulit ke kuli
t antara ibu dan bayi sejurus selepas kelahiran dan membantu ibu meletakkan bayi mereka ke payudara sesegera mungkin.

5. Menyokong ibu menyusu

Kakitangan hospital akan memeriksa kedudukan, keadaan bayi menekap dan menghisap.Memberikan sokongan penyusuan yang praktikal serta membantu para ibu dengan
masalah penyusuan
 biasa.

10 langkah penyusuan susu ibu yang berjaya #6. Tiada makanan tambahan

Hanya susu ibu dibenarkan untuk bayi melainkan terdapat sebab kesihatan, bahkan susu ibu lain diutamakan jika tambahan diperlukan.Jika susu formula diberikan, cara pemberian dengan selamat (penstrilan, penggunaan
air panas
 dll) akan diterangkan.

7. Bilik sama

Ibu dan bayi perlu sentiasa dibenarkan bersama termasuklah bayi yang sakit (dalam inkubator).

8. Penyusuan responsif

Hospital membantu para ibu mengenal pasti bila
bayi mereka lapar
 serta tidak mengehadkan waktu ibu menyusu.

9. Risiko penggunaan botol susu & puting

Hospital menyokong penyusuan susu badan dengan menasihati para ibu tentang penggunaan dan risiko botol susu, puting botol dan
puting kosong
.

10. Akses sokongan, antara 10 langkah penyusuan susu ibu yang berjaya

Hospital menyokong ibu menyusu badan dengan merujuk para ibu kepada komuniti rujukan untuk sokongan ibu menyusu serta bekerjasama dengan komuniti untuk menambah baik sokongan kepada ibu menyusu.

Kajian sistematik diterbitkan pada tahun 2016 menunjukkan dengan jelas bahawa pematuhan kepada 10 langkah penyusuan susu ibu ini memberi kesan kepada pemberian susu bayi selepas kelahiran,
penyusuan eksklusif dan tempoh penyusuan susu ibu
.


Nak Bawa Anak Jumpa Pakar Pediatrik? Ini Tip Yang Boleh Anda Pertimbangkan

Mendapatkan doktor pakar kanak kanak untuk hal berkaitan anak adalah yang terbaik, kerana mereka adalah
expert
. Namun bagaimana untuk memilih klinik pakar kanak kanak yang terbaik?

Ikuti artikel ini dengan lebih lanjut untuk mengetahui mengenainya.

Untuk mendapatkan lebih banyak info tentang Keibubapaan, sila dapatkannya

di sini.

Apa itu doktor pakar kanak kanak?

Pakar pediatrik
 adalah doktor pakar kanak kanak yang akan menguruskan segala hal atau isu yang berkaitan dengan kanak-kanak.

Mereka ini telah dilatih untuk mendiagnosis dan merawat anak anda jika berlaku sebarang masalah tidak kira sekecil atau sebesar mana sekalipun.

Kebolehan dan keupayaan mereka tidak usah anda ragukan kerana pakar pediatrik telah menjalani kursus perubatan
berkaitan kesihatan kanak-kanak
 selama bertahun-tahun di sekolah perubatan.

Selain itu, mereka juga pasti telah diiktiraf oleh kementerian atau persatuan kesihatan sesebuah negara sebelum boleh bergelar seorang doktor pakar kanak-kanak.

Ini merupakan contoh tugas-tugas seorang pakar pediatrik:

Membuat pemeriksaan fizikal kanak-kanak

Memeriksa pertumbuhan, kelakuan dan
skil kanak-kanak

Memberi
suntikan vaksin
 kepada kanak-kanak

Mendiagnosis dan merawat sakit, infeksi, nutrisi, kecederaan dan pelbagai lagi masalah kesihatan kanak-kanak

Memberi maklumat kepada ibu bapa mengenai perkembangan kesihatan, keselamatan, nutrisi serta keperluan kecergasan kanak-kanak

Menjawab setiap soalan berkaitan dengan
tumbesaran kanak-kanak
.

Merujuk ibu bapa kepada pakar jika mereka beranggapan kanak-kanak memerlukan penjagaan yang lebih rapi daripada pakar

Kategori doktor pakar kanak kanak

Meskipun seorang pakar pediatrik sebenarnya adalah pakar dalam setiap isu kesihatan dan kelakuan kanak-kanak secara umumnya, mereka juga sebenarnya mempunyai bahagian pengkhususan masing-masing.

Dalam bidang mereka, terdapat banyak kategori pakar pediatrik dan ini semua bergantung kepada kebolehan dan keupayaan mereka, seperti:

Pediatrik Kardiologi, salah satu bidang doktor pakar kanak kanak

Pakar berkaitan dengan
jantung kanak-kanak
.

Pediatrik Gastroenterologi

Pakar berkaitan dengan
sistem pencernaan
 kanak-kanak.

Pediatrik Endokrinologi

Pakar berkaitan dengan tumbesaran,
akil baligh
 atau apa-apa gangguan berkenaan hormon dan kelenjar yang menghasilkannya dalam tubuh badan seorang kanak-kanak.

Pediatrik Nefrologi

Pakar berkaitan dengan buah pinggang dan sistem urin kanak-kanak.

Pediatrik Pulmonologi, antara bidang doktor pakar kanak kanak

Pakar berkaitan dengan paru-paru dan
sistem pernafasan kanak-kanak
.

Pediatrik Rheumatologi

Pakar berkaitan dengan
sistem autoimun
 dan
imunisasi dalam tubuh
 badan kanak-kanak.

Pediatrik Hermatologi-Onkologi

Pakar berkaitan dengan sistem darah kanak-kanak.

Pediatrik Neonatal-Perinatal

Pakar menjaga dan merawat
bayi pramatang
 dan bayi yang lahir tinggi risiko
selepas kelahiran
.

Pediatrik Penjagaan Kritikal, salah satu bidang doktor pakar kanak kanak

Pakar menjaga dan merawat kanak-kanak kritikal atau tidak stabil akibat penyakit dan kecederaan.

Pediatrik Kecemasan

Pakar menjaga dan merawat kanak-kanak berada di ruang kecemasan.

Pediatrik Penyakit Berjangkit

Pakar menjaga dan merawat
kanak-kanak menghidapi penyakit berjangkit
 disebabkan oleh bakteria, virus, kuman, parasit dan lain-lain jangkitan.

Pediatrik Hospital, doktor pakar kanak kanak

Pakar menjaga dan merawat kanak-kanak sepanjang mereka berada di dalam hospital.

Pediatrik Penderaan Kanak-kanak

Pakar menjaga dan merawat kanak-kanak yang menjadi
mangsa penderaan
 tidak kira mental atau fizikal.

Pediatrik Kelakuan Kanak-kanak

Membantu kanak-kanak yang mempunyai masalah dengan kelakuan, termasuklah
masalah pembelajaran
, pemakanan dan ketidakupayaan semula jadi seperti autisme dan
cerebral palsy
.

Pediatrik Remaja

Pakar untuk membantu remaja dalam lingkungan usia sehingga 21 tahun yang mempunyai masalah terutamanya fizikal, kelakuan dan kesihatan emosi,
kehidupan sosial
 dan akademik.

Ya, memang agak kompleks, bukan? Namun begitulah hakikatnya kategori-kategori seorang pakar pediatrik.

Pun begitu, anda tidak perlu terlalu risau untuk membawa anak anda berjumpa doktor yang tepat dengan masalah anak anda kerana pada dasarnya mereka ini semua juga adalah seorang pakar yang bertugas di klinik pakar kanak kanak.

Oleh itu, segera rujuk pakar-pakar ini untuk menyelesaikan apa-apa masalah berkaitan dengan kesihatan dan
kelakuan anak
 anda.

Tip memilih doktor pakar kanak kanak

Sebelum anda ingin membuat keputusan memilih doktor pediatrik terbaik untuk anak anda, berjumpa secara bertentang mata dengan doktor pediatrik tersebut terlebih dahulu.

Dengan perjumpaan kali pertama ini penting tersebut, kerana ia mungkin dapat membantu anda membuat keputusan apabila memilih pediatrik
untuk anak
 anda.

Apa yang perlu anda perhatikan dalam memilih doktor pakar kanak kanak?

Waktu menunggu sebaiknya digunakan untuk anda memandang sekeliling kawasan klinik atau hospital. Perhatikan perkara-perkara berikut:

Kebersihan
: Ruangan menunggu perlu bersih dan teratur. Jangan lupa untuk memerhatikan bilik pemeriksaan untuk melihat sama ada ia selamat dan menepati piawaian kebersihan.

Kemesraan
: Sesetengah ibu bapa mungkin inginkan seseorang doktor yang mesra dan banyak bercerita. Sementara, ada juga
ibu bapa
 yang mencari doktor sebaliknya, iaitu yang lebih berterus terang dan profesional.

Personaliti kakitangan:
 Anda boleh melihat cara staf berinteraksi dengan doktor dan cara pendekatan mereka kepada anda di situ.

Lokasi
: Klinik atau hospital yang dekat dengan rumah adalah lebih baik berbanding dengan anda memilih doktor yang jauh dari
tempat tinggal
 anda.

Masa menunggu
: Lihat bilangan kanak-kanak yang masih menunggu di klinik tersebut. Ini boleh membantu anak melihat sama ada mereka terlebih pesakit ataupun tidak.

Baca juga:

Tip membuat janji temu dengan pakar pediatrik

Berikut merupakan tip membuat janji temu dengan pakar pediatrik:

#1. Jadualkan janji temu pada waktu pagi atau tengah hari

Anda perlu melakukan ini kerana kebanyakan doktor selalunya akan menepati tepat masa, jadi anda dapat menjimatkan masa anda menunggu.

Dan jika boleh, elakkan janji temu pada hari Isnin dan Jumaat yang merupakan hari paling sibuk bagi setiap tempat kerja.

#2. Manfaatkan perjumpaan anda dengan doktor pakar kanak kanak

Tanyakan pada doktor mengenai perkara atau masalah yang paling penting dahulu. Jangan terlalu malu untuk membangkitkan apa-apa persoalan atau kebimbangan.

Sebaiknya, berterus terang dengan mereka untuk mendapatkan jawapan yang akan memuaskan hati anda.

Jika anda memerlukan perbincangan yang lebih lama dan mendalam, minta doktor untuk menyediakan slot yang lebih panjang dan lama untuk anda dan anak.

#3. Bawa sendiri permainan

Jika anda sudah tahu bahawa lawatan berjumpa doktor itu akan memberi
tekanan kepada anak
anda, ingat untuk
bawa mainan
 patung kegemaran anak anda untuk memastikan mereka kekal tenang.

Jadi, anda sebagai ibu bapa sendiri perlu bersedia sebelum membawa anak anda berjumpa doktor pakar kanak kanak bagi mengelakkan sebarang ketidakselesaan kepada semua pihak.

Klinik pakar kanak kanak di Malaysia

Di seluruh Malaysia, terdapat banyak klinik pakar kanak kanak yang menyediakan khidmat pakar pediatrik yang terbaik.

Pun begitu, agak mustahil untuk menyenaraikan kesemua klinik pakar kanak kanak yang terdapat di Malaysia.

Jadi, berikut merupakan senarai klinik pakar kanak kanak yang terdapat di sekitar kawasan Lembah Klang dan juga Shah Alam:

Senarai klinik pakar kanak kanak di sekitar Lembah Klang

Klinik Kanak kanak Ong Sdn Bhd

Alamat: No 34, Jalan Mamanda 7 Taman Dato Ahmad Razali, 68000 Ampang

Klinik Kanak kanak Pauline

Alamat: 42 Jalan Hujan Rahmat 2, Overseas Union Garden, 58200 KL

Dr. Chin’s Children Specialist Clinic

Alamat: 3-18, Jln Desa 2/2, Desa Aman Puri, 52100 Kepong

Baby and Beyond Clinic (Bangsar)

Alamat : 3F-5, Level 3, Bangsar Village II, 2 Jalan Telawi Satu, Bangsar Baru, 59100 KL

Klinik Pakar Kanak kanak Chye

Alamat: 41, Jalan USJ 10/1F, USJ 10, 47620 Subang Jaya

Klinik Pakar Kanak-Kanak & Keluarga Liang

Alamat: Unit G02, Block A, Perdana Condominium No 15, Jalan PJU8/1, Bandar Damansara Perdana, 47820 PJ

Klinik Pakar Kanak kanak Kota Kemuning

Alamat: No. 5G, Jalan Anggerik Vanilla X31/X, Kota Kemuning, Shah Alam, 40460 Shah Alam

Klinik Pakar Kanak kanak Little One

Alamat: No. 5, Jalan Usj 9/3F, 47620 Subang Jaya

Senarai klinik pakar kanak kanak di sekitar Shah Alam

Klinik Ajwa

Alamat :  20, Jalan Kristal J7/J, Seksyen 7, 40000 Shah Alam, Selangor

Nombor telefon: 03-5510 6258

Klinik Soraya

Alamat:  6, Jalan Cendana 3/13b, Seksyen 3, 40000 Shah Alam, Selangor

Nombor telefon: 03-5519 2976

Klinik Dr. Arisah

Alamat: Subang Bestari, 40150 Shah Alam, Selangor

Nombor telefon: 03-7859 6816

Klinik Pediatrik Adek

Alamat : Jalan Tengku Ampuan Zabedah G 9/G, Seksyen 9, 40100 Shah Alam, Selangor

Nombor telefon: 03-5880 7694

Klinik Pakar Kanak kanak Denai Alam

Alamat: 25-1 Jalan Elektron J, U16/J Seksyen U16 Denai Alam 40160 Shah Alam

Nombor telefon: 03-7832 3364

Klinik Pakar Kanak kanak Izzu @  Izzu Child Specialist Clinic

Alamat: NO. 3-G, 06, Jalan Bazar U8/101, Bukit Jelutong, 40150 Shah Alam, Selangor

Nombor telefon: 03-7831 1181

Klinik Pakar Kanak kanak Dr Toh

Alamat: 13, Jalan Setia Prima A U13/A, Batu 5 1/2, 40170 Shah Alam, Selangor

Nombor telefon: 03-3344 2281

SALAM Shah Alam Specialist Hospital

Alamat: 2, Jalan Nelayan 19/B, Seksyen 19, 40300 Shah Alam, Selangor

Nombor telefon: 03-5543 4000

Hospital Umra

Alamat: No. 14-18,Jalan Bola Tampar 13/14, Seksyen 13, Shah Alam, 40100, Shah Alam, Selangor, 40100

Nombor telefon: 03-5518 4319

AVISENA Specialist Hospital

Alamat: 4, Jalan Ikhtisas, Seksyen 14, 40000 Shah Alam, Selangor

Nombor telefon: 03-5515 1888

Doktor pakar kanak kanak di KPJ Selangor Specialist Hospital

Alamat: Jalan Singa 20/1, Seksyen 20, 40300 Shah Alam, Selangor

Nombor telefon: 03-5543 1111

Columbia Asia Extended Care Hospital

Alamat: Lot 2, Jalan Baung 17/22, Section 17, Section 17, 40200 Shah Alam, Selangor

Nombor telefon : 03-5541 7833


Kenapa SAKIT Sangat Masa Geraham Bongsu Nak Tumbuh? Ini Sebabnya...

Perkara paling mengerunkan adalah apabila mula tumbuh gigi geraham bongsu. Kenapa?

Kalau nak tahu, kenalah baca perkongsian artikel ini.

Untuk mendapatkan lebih banyak info tentang Kesihatan Mulut, sila dapatkannya
di sini
.

Definisi

Apa itu Gigi geraham bongsu?

Gigi geraham bongsu ialah gigi geraham ketiga yang tidak teratur dibahagian belakang, atas dan bawah rahang.
Gigi-gigi
 ini juga merupakan set gigi terakhir yang secara umumnya keluar apabila individu mencapai umur akhir remaja atau awal 20-an.

Gigi geraham bongsu yang tidak teratur muncul dengan pelbagai cara, bermula daripada melintang, sudut melawan atau jauh daripada gigi geraham kedua atau membesar kedalam atau keluar.

Kedudukan tidak teratur ini menyebabkan masalah gigi yang serius seperti gigi terlalu rapat, atau merosakkan gigi berhampiran, saraf atau keseluruhan tulang rahang.

Apakah kebarangkalian Gigi geraham bongsu?

Gigi geraham bongsu sangat lazim terjadi. Ia mula keluar apabila seseorang itu mencapai umur sekitar 17-21 tahun.

Masalah yang disebabkan oleh gigi ini boleh diatasi dengan mengurangkan faktor risikonya.

Sila berbincang dengan doktor anda untuk maklumat lanjut.

Simptom-simptom

Apakah simptom-simptom gigi ini?

Simptom yang lazim untuk gigi geraham bongsu ialah:

Sakit atau berasa sengal apabila disentuh atau memberus gigi;

Sakit atau kekakuan rahang akibat impaksi gigi;

Sakit akibat jangkitan pada gusi disebabkan impaksi gigi;

Susunan gigi terlalu rapat;

Gigi reput atau penyakit gusi akibat kurang penjagaan mulut disebabkan kurang ruang untuk
membersihkan gigi
.

Terdapat beberapa simptom yang tidak disenaraikan di atas. Sila berunding dengan doktor sekiranya anda mempunyai sebarang persoalan berkaitan simptom yang anda alami.

Bila saya harus berjumpa doktor?

Jika anda mempunyai sebarang tanda atau simptom seperti yang dinyatakan di atas, atau sebarang persoalan, sila berunding dengan doktor anda.

Setiap individu memberi tindak balas berbeza. Berbincang dengan doktor tentang rawatan anda adalah pilihan yang terbaik.

Punca

Apakah Punca Gigi geraham bongsu?

Jika gigi geraham bongsu ini keluar ditempat yang betul, ia tidak akan memberi sebarang masalah.

Akan tetapi, anda mungkin mempunyai masalah sekiranya berlaku perkara berikut:

Satu l
apisan gusi
membesar diatas gigi geraham anda, memerangkap makanan dan menyebabkan jangkitan.

Gigi geraham bongsu tersebut tumbuh dalam keadaan senget dan berhadapan dengan arah yang salah.

Gigi bongsu itu tidak boleh keluar daripada gusi kerana tulang rahang yang kecil.

Anda sukar untuk membersihkan gigi dibahagian belakang mulut.

Cyst terbentuk pada impaksi gigi, dan merosakkan tulang dan akarnya.

Baca juga:

Faktor-faktor Risiko

Apakah yang meningkatkan risiko saya kepada Gigi geraham yang bermasalah ini?

Gigi geraham bongsu mula keluar apabila seseorang mencapai umur sekitar 17 hingga 21 tahun.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Gigi geraham bongsu didiagnosis?

Doktor gigi anda akan memeriksa gusi untuk sebarang tanda gigi bongsu itu sudah keluar, atau gigi berlapis diantara gigi-gigi lain. X-ray akan menunjukkan gigi terkini dan gigi yang akan datang, penyebab kepada masalah ini berlaku.

Bagaimana cara rawatannya?

Sebelum gigi anda dicabut, kebanyakan doktor gigi akan memberi pelbagai bentuk hiburan untuk anda berasa tenang seperti mendengar muzik atau menonton video.

 Anda juga boleh membawa kawan atau ahli keluarga untuk memberi sokongan personal.

Mereka juga akan memaklumkan kepada anda beberapa teknik untuk menenangkan diri seperti menarik nafas dalam dan berimaginasi.

Jika anda terlalu gelisah, anda mungkin perlu memohon ubatan tambahan atau teknik penenang.

Gigi bongsu terimpak ini adalah punca kesakitan atau masalah gigi yang lain dan kebiasaannya perlu dibuang secara pembedahan.

Cabutan gigi bongsu ini biasanya diperlukan untuk:

Jangkitan atau masalah gusi (penyakit periodontal) yan melibatkan gigi bogsu;

Pereputan gigi terutamanya gigi bongsu yang tidak tumbuh scera keseluruhan;

Cyst atau ketumbuhan yang melibatkan gigi bongsu.

Gigi bongsu yang menyebabkan kerosakan pada gigi berhampiran.

Cabutan gigi
 ini adalah prosedur pesakit luar, jadi anda tidak perlu untuk bermalam dihospital selepas mencabut gigi tersebut.

Proses ini termasuklah:

Ubat pelali atau ubat kebas (anesthesia). Anda boleh memohon ubat kebas lokal untuk memberi kesan kebas pada mulut, ubat kebas pelali adalah untuk menekan/menghentikan kesedaran atau ubat kebas am adalah untuk menghilangkan kesedaran diri.

Cabut gigi. Doktor gigi akan membuat potongan pada gusi dan membuang cebisan tulang yang menghalang gigi bongsu terimpak itu. Selepas itu, doktor gigi akan menutup luka tersebut dengan jahitan dan soket yang kosong dengan gauze.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Gigi geraham bongsu?

Menghalang impaksi gigi berlaku adalah mustahil; akan tetapi ia jauh lebih mudah untuk membuat pemeriksaan berkala dan memberi peluang kepada
doktor gigi
 anda untuk melihat perkembangan gigi  bongsu anda.

Diagnosis menggunakan x-ray akan menunjukkan maklumat untuk mengurus dan merawat simptom gigi yang akan datang.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Suami Isteri, Ini 4 Cara EFEKTIF Kekal Intim Ketika Jalani Rawatan Kesuburan!

Kebanyakan semua isteri pasti tahu bahawa rawatan kesuburan untuk mengandung akan memberi kesan yang sangat mendalam kepada fizikal dan mental. Pun begitu, tidak ramai pasangan yang bersedia untuk menghadapi kesannya terhadap kehidupan seksual masing-masing. Mengapa agaknya ya?

Ini kerana rawatan kesuburan untuk mengandung adalah satu proses atau keadaan yang boleh menjejaskan keintiman anda dan pasangan. Kesannya, ia mungkin akan membuat kehidupan seksual menjadi kurang baik.

Jom kita sama-sama ikuti artikel untuk mengetahui mengenainya dengan lebih lanjut!

Bagaimana rawatan kesuburan jejaskan seks?

Tidak semua pasangan dilahirkan subur dan sempurna
. Ada juga yang terpaksa menjalani macam-macam rawatan kesuburan untuk mengandung. Namun, rawatan sebegini turut datang dengan pro dan kontranya.

Kebaikannya, ia mungkin boleh meningkatkan kemungkinan untuk hamil. Keburukannya, ia mungkin akan menjejaskan kehidupan seks kalian.

Ini merupakan sebab-sebabnya:

Tiada lagi unsur kejutan dalam seks

Seks secara tiba-tiba dan mengejut tanpa perancangan adalah sangat seronok
. Namun, ia mungkin agak mustahil dicapai ketika anda sedang menjalani rawatan untuk meningkatkan kesuburan.

Ini kerana kalian terpaksa bergantung kepada ubatan, ujian, jam, termometer dan macam-macam lagi peralatan semata-mata ingin menilai waktu yang paling sesuai untuk bersenggama.

Maka, sudah tiada lagi unsur
surprise
yang sebenarnya sangat diperlukan dalam kehidupan seks suami isteri.

Kesan rawatan terhadap tubuh badan

Pasangan yang melakukan rawatan kesuburan pasti tahu bahawa ia akan memberi kesan kepada tubuh badan mereka. Akibatnya, hubungan intim bersama pasangan akan sedikit terjejas.

Sebagai contoh, pengambilan ubatan atau ujian untuk meningkatkan ovulasi sebenarnya akan menjejaskan tahap keasidan faraj yang seterusnya akan menyebabkan
seks menjadi kurang lancar dan menyakitkan
.

Hilang keyakinan diri terhadap kemampuan seks

Dalam pada itu, pasangan yang melakukan rawatan kesuburan ini mungkin akan hilang keyakinan diri terhadap kemampuan seks masing-masing. Akibatnya, mereka mungkin hilang minat dengan hubungan kelamin.

Ini disebabkan oleh mereka berasa diri tidak berguna dan tidak mampu memanjangkan zuriat pasangan. Hakikatnya, ia adalah sesuatu yang tidak wajar terjadi dan sesuatu perlu dilakukan.

Keintiman kekal kuat ketika jalani rawatan kesuburan

Jika dibiarkan berterusan,
kehidupan seks kalian berdua pasti akan menjadi hambar dan tidak bermaya
. Jadi, sila amalkan cara berikut untuk memastikan keintiman kalian berdua kekal berada pada tahap terbaik ketika menjalani rawatan kesuburan ya!

#1. Mengakui serta menerima dengan hati terbuka

Ketidaksuburan adalah sesuatu yang boleh terjadi kepada mana-mana pasangan yang berkahwin tanpa mengira usia dan jantina. Jadi, jangan sesekali menyalahkan pasangan kerana situasi yang dialaminya.

Sebaliknya, sila akui dan terimanya dengan hati terbuka. Dengan ini, anda dan pasangan sendiri akan berasa lebih baik. Ketahuilah bahawa setiap ujian yang diberi pasti ada hikmahnya.

Dalam pada itu, sentiasalah kekal positif. Tanamkan dalam hati bahawa masalah kesuburan ini mungkin boleh diatasi dan diselesaikan jika kalian bekerjasama. Jangan sesekali berputus asa dan teruskan kehidupan seks kalian berdua seperti biasa dengan yakin!

#2.  Lindungi perasaan pasangan dari kecaman

Individu yang ada masalah kesuburan pasti akan menerima banyak kecaman dari pihak luar terutamanya dari keluarga belah pasangan. Ini sepatutnya tidak terjadi kerana ia hanya akan memburukkan keadaan.

Jadi, anda sebagai pasangan perlu melindungi perasaan mereka dari terus terluka dan merana akibat kecaman sebegini. Sebaliknya, sentiasa berikan sokongan dan dorongan kepada pasangan.

Yakinkan mereka bahawa anda akan sentiasa berada di sisi dan tidak ada apa-apa yang dapat merosakkan keintiman kalian berdua. Selain itu, teruskan sahaja kehidupan seks kalian seperti biasa.

Jika segalanya berjalan dengan baik, kemungkinan untuk hamil itu masih ada. Teruskan berusaha dan berdoa!

#3. Asingkan keintiman dengan kehamilan

Apa maksudnya?

Sebenarnya, suami isteri yang sedang menjalani rawatan kesuburan tidak seharusnya beranggapan bahawa hubungan seks hanya perlu dilakukan sebagai usaha untuk berjaya mengandung.

Oleh itu, sila asingkan aspek keintiman dengan kehamilan. Jangan memberi tekanan kepada pasangan dengan mempunyai idea untuk beraksi di ranjang semata-mata untuk membolehkan mereka hamil.

Ketahuilah bahawa seks itu adalah sesuatu yang perlu dinikmati bersama
. Jadi, jangan terlalu mencuba ya?

#4. Berkongsi perasaan bersama pasangan

Paling penting adalah kalian perlu sentiasa berkomunikasi dan berkompromi antara satu sama lain. Oleh itu, berkongsilah segala perasaan bersama pasangan anda.

Tidak perlu untuk berlagak kuat dan tenang di hadapan pasangan. Bercakaplah tentang apa-apa sahaja kebimbangan anda terhadap kehidupan seks dan masalah kesuburan kalian.

Akhir kata, kalian perlu bekerjasama dalam mengharungi hidup bersama.
Ketahuilah bahawa masalah kesuburan yang dialami itu akan ada jalan penyelesaiannya
.

Oleh itu, jangan jadikan ia sebagai alasan keintiman anda sebagai suami isteri menjadi hambar okay!

Hello Health Group
 tidak menyediakan nasihat perubatan, diagnosis, atau rawatan.

Baca juga:

Keintiman dan Bersetubuh: Apakah Ada Perkaitan Dalam Hubungan Seksual?

Tip Tangani Stres semasa Jalani Rawatan Kesuburan

Asid Folik: Manfaatnya Terhadap Kesuburan dan Kehamilan


Cara Membersihkan Solekan yang Berkesan

Dalam strategi penjagaan kulit, selain menggunakan toner, krim pelembap, atau pelindung matahari, membersihkan solekan dengan betul memainkan peranan penting. Selepas seharian penuh memakai solekan, kulit anda telah lama bertahan. Oleh itu, membebaskan wajah daripada kosmetik akan membantu mengembalikan keseimbangan dan mengurangkan tekanan.

Terdapat banyak cara yang selamat dan berkesan untuk membersihkan solekan. Berikut adalah beberapa cara terbaik untuk membersihkan solekan secara semula jadi.

Tisu basah bayi

Banyak tisu penanggal solekan biasa boleh mengeringkan atau merengsakan kulit anda. Tisu basah untuk bayi lembut dan dapat mengelakkan sebarang kekerasan atau dehidrasi.

Minyak kelapa

Minyak kelapa adalah salah satu pilihan terbaik untuk membersihkan solekan. Ia boleh membersihkan solekan degil dan tahan air dengan mudah tanpa perlu menggosok kuat. Di samping itu, minyak kelapa boleh berfungsi sebagai pelembap yang baik. Anda boleh menggunakan minyak kelapa dengan atau tanpa kapas. Selepas menggunakannya, anda perlu mencuci sekali lagi dengan sabun atau pencuci muka. Anda juga boleh menyapu semula minyak kelapa ke muka untuk menyuburkannya pada waktu malam.

Wap boleh menjadi pilihan yang baik untuk membersihkan solekan. Wap air akan mencairkan solekan dan membuka liang roma, menjadikannya lebih mudah untuk menghapuskan solekan dengan pencuci lembut dan sabun biasa. Sebagai alternatif, anda juga boleh menggunakan pad kapas. Rendam pad kapas dengan air panas, biarkan sejuk selama beberapa saat lalu letakkannya di muka. Apabila pad menjadi sejuk, solekan tidak lagi susah untuk ditanggalkan.

Minyak bayi

Minyak bayi berfungsi seperti minyak kelapa. Dalam jangka masa panjang, minyak bayi dapat membantu membersihkan kulit dengan luar biasa.

Campurkan susu dengan minyak badam. Sapukan campuran di muka dengan bola kapas. Bilas muka dengan perlahan dan lihat hasilnya.

Timun

Campurkan pes timun dengan beberapa titis minyak dan anda akan mendapat pencuci yang bagus. Timun juga mempunyai antioksidan yang dapat mengurangkan kerengsaan dan memerangi keradangan pada kulit yang mudah berjerawat.

Baking soda dan madu

Gabungkan serbuk penaik dan madu sebagai pencuci muka serta pengelupas
 (exfoliator)
. Sebagai pembersih solekan, anda tidak perlu menggosok keras. Selepas proses ini, kulit anda akan segar kembali.

Membersihkan solekan dengan cara yang salah boleh menyebabkan banyak masalah kulit seperti jerawat, kerengsaan dan tanda penuaan. Ikuti kaedah di atas untuk memastikan kulit anda dijaga dengan teliti dan betul. Kaedah tersebut mudah, murah dan berkesan.


Splin Tulang Kering

Definisi

Apakah itu splin / sakit / cedera tulang kering (
shin

splints
)?

“Shin splint’ adalah istilah yang digambarkan sebagai kesakitan di sepanjang tulang kering (tibia). Tulang kering adalah tulang besar / betis di sebelah hadapan kaki bawah anda. Keadaan ini biasanya dikenali sebagai sindrom tekanan tibial medial (
medial tibial stress syndrome
 (MTSS)).

Orang yang terlibat dalam aktiviti fizikal yang sederhana dan ringan biasanya mengalami splin tulang kering. Kebarangkalian untuk mendapat splin tulang kering boleh meningkat jika anda mengambil bahagian dalam aktiviti fizikal yang berat atau sukan henti-mula seperti tenis,
racquetball
, bola sepak, atau bola keranjang. Dalam sesetengah kes, kesakitan splin tulang kering boleh jadi amat sangat sehingga anda mesti menghentikan aktiviti tersebut.

Splin tulang kering adalah suatu gangguan tekanan kumulatif (
cumulative stress disorder
). Aktiviti harian anda yang berulang-ulang akan memberi tekanan pada tulang, otot, dan sendi kaki bawah. Ia menghalang badan anda daripada pembaikan secara semula jadi.

Sejauh manakah lazimnya berlaku splin tulang kering?

Splin tulang kering adalah aduan biasa, terutamanya dalam kalangan peserta sukan larian. Sila berbincang dengan doktor anda untuk mendapatkan maklumat lanjut.

Simptom-simptom / Gejala-gejala

Apakah simptom-simptom splin tulang kering?

Simptom-simptom biasa splin tulang kering adalah:

Sakit tumpul di bahagian depan kaki bawah

Sakit yang berlaku semasa senaman

Sakit pada kedua-dua belah tulang kering

Kesakitan otot

Kesakitan di bahagian dalam kaki bawah

Nyeri atau kesakitan di sepanjang bahagian dalam kaki bawah

Bengkak pada kaki bawah (biasanya ringan, jika ada)

Kebas dan kelemahan di kaki

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang suatu simptom, sila berjumpa dengan doktor anda.

Bilakah saya harus berjumpa dengan doktor saya?

Anda harus berhubung dengan doktor anda jika ada yang berikut:

Kesakitan yang teruk dalam tulang kering anda selepas jatuh atau kemalangan

Tulang kering yang terasa panas

Tulang kering yang kelihatan meradang

Bengkak di kawasan tulang kering anda semakin teruk

Kesakitan di tulang kering anda walaupun anda sedang berehat

Sekiranya anda mempunyai sebarang tanda atau simptom yang disenaraikan di atas atau sebarang pertanyaan, sila berunding dengan doktor anda. Tubuh setiap orang bertindak secara berbeza. Ia adalah yang terbaik untuk berbincang dengan doktor anda apa yang terbaik untuk keadaan anda.

Punca-punca

Apakah yang menyebabkan splin tulang kering?

Kesakitan yang berkaitan dengan splin tulang kering boleh jadi hasil daripada jumlah daya yang berlebihan pada tulang kering dan tisu yang melekatkan tulang kering kepada otot yang mengelilinginya. Otot akan membengkak dan meningkatkan tekanan terhadap tulang dengan daya yang berlebihan, yang membawa kepada kesakitan dan keradangan.

Tindak balas tekanan kepada fraktur / patah tulang boleh menjadi sebab gangguan ini. Tubuh boleh membaiki keretakan jika ia mempunyai masa yang cukup untuk berehat. Walau bagaimanapun, jika badan tidak mendapat masa untuk berehat, retakan kecil boleh membawa kepada fraktur lengkap atau fraktur stres.

Sebab-sebab tambahan splin tulang kering termasuk:

keabnormalan anatomi (seperti sindrom kaki leper (
flat foot syndrome
)

kelemahan otot di paha atau punggung

kekurangan fleksibiliti

teknik latihan yang tidak betul

Faktor-faktor risiko

Apakah yang meningkatkan risiko saya untuk splin tulang kering?

Terdapat banyak faktor risiko untuk splin tulang kering, seperti:

Anda adalah seorang pelari, terutama sekali yang baru bermula

Anda tiba-tiba meningkatkan tempoh, kekerapan atau intensiti senaman

Anda berjalan di kawasan yang tidak rata, seperti bukit, atau permukaan keras, seperti konkrit

Anda berada dalam latihan ketenteraan

Anda mempunyai kaki leper atau gerbang tinggi

Diagnosis & rawatan

Maklumat yang diberikan bukan pengganti untuk sebarang nasihat perubatan. SENTIASA berunding dengan doktor anda untuk maklumat lanjut.

Bagaimanakah splin tulang kering didiagnosis?

Splin tulang kering biasanya didiagnosis berdasarkan riwayat perubatan anda dan ujian fizikal

X-ray atau kaedah pengimejan lain boleh membantu mengenal pasti punca-punca lain yang boleh menyebabkan kesakitan anda, seperti fraktur stres

Bagaimanakah splin tulang kering dirawat?

Rehatkan badan anda

Letakkan ais atas tulang anda untuk mengurangkan sakit dan bengkak. Lakukan selama 20-30 minit setiap 3 hingga 4 jam selama 2 hingga 3 hari, atau sehingga kesakitan hilang

Ambil ubat penahan sakit anti-radang. Mereka harus digunakan hanya sekali-sekala melainkan jika doktor anda mengatakan sebaliknya

Gunakan
orthotics
 (sokongan buatan atau pendakap) untuk kasut anda

Adakah latihan pelbagai gerakan

Gunakan lengan neoprena untuk menyokong dan memanaskan kaki anda

Pergi ke terapi fizikal untuk mengenal pasti dan merawat masalah pada belakang atau kaki anda atau cara larian yang mungkin menyebabkan splin tulang kering

Perubahan gaya hidup & remedi sampingan

Apakah beberapa perubahan gaya hidup atau remedi sampingan yang boleh membantu saya menguruskan splin tulang kering?

Gaya hidup dan ubat-ubatan rumah yang berikut mungkin membantu anda mengatasi splin tulang kering:

Analisa pergerakan anda. Teknik larian anda akan dianalisis dengan video formal yang dapat membantu mengenal pasti corak pergerakan yang boleh menyumbang kepada splin tulang kering. Dalam banyak kes, sedikit perubahan dalam larian anda boleh membantu mengurangkan risiko anda

Memakai kasut yang sesuai dan menawarkan sokongan yang baik menggunakan lapik dalam kasut penyerap kejutan

Mengelakkan senaman atas permukaan yang keras atau licin atau padang yang tidak rata

Meningkatkan intensiti senaman secara beransur-ansur

Panaskan badan sebelum bersenam

Pastikan untuk lakukan regangan dengan betul

Melibatkan latihan kekuatan, khususnya latihan kaki yang membina otot betis

Tidak cuba bersenam semasa kesakitan

Berlari dengan tidak berkasut

Tambah latihan kekuatan untuk senaman anda. Anda boleh membuat persediaan kepada kaki anda untuk menangani sukan berimpak tinggi dengan melakukan latihan untuk menguatkan dan menstabilkan kaki, pergelangan kaki, pinggul dan teras anda

Pertimbangkan penyangga arkus / lengkung kaki. Penyangga lengkung kaki boleh membantu menghalang kesakitan splin tulang kering, terutama jika anda mempunyai lengkung kaki yang leper

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.


Nutrisi Dalam Badan Boleh Mempengaruhi Kesihatan, Ini Sebabnya!

Anda pasti pernah terdengar ungkapan “anda adalah apa yang anda makan”. Walau bagaimanapun, ramai yang masih tidak menyedari akan
impak nutrisi makanan terhadap kesihatan
.

Makanan mengandungi nutrien yang boleh membantu fungsi badan.

Nutrien di dalam makanan adalah bahan berkhasiat yang penting dalam perkembangan dan tumbesaran badan.

Oleh itu, jika badan
kita kekurangan atau tidak mendapat nutrien
, tahap kesihatan kita boleh menurun.

Teruskan membaca untuk mengetahui selanjutnya tentang impak nutrisi terhadap kesihatan.

Memahami impak nutrisi makanan terhadap kesihatan

Jika seseorang itu tidak mendapat sejumlah nutrien yang mencukupi daripada pemakanan yang diambil, proses metabolik badan mereka boleh menjadi perlahan atau berhenti.

Nutrien boleh diibaratkan sebagai maklumat atau arahan bagi badan kita.

Tanpa arahan atau maklumat tersebut, badan tidak boleh berfungsi dengan baik.

Jadi, lebih baik sekiranya kita menganggap makanan sebegini dan tidak memfokuskan kepada
berapa gram atau kalori yang diambil
.

Dengan cara tersebut, kita boleh memberi tumpuan kepada pemilihan makanan yang perlu diambil, dan bukannya makanan yang perlu kita elak.

Ingat, makanan bukan musuh kita.

Nutrien yang boleh diperolehi daripada makanan tertentu boleh menghindarkan penyakit dan meningkatkan kualiti kesihatan badan.

Impak nutrisi makanan terhadap kesihatan: Malnutrisi di negara-negara membangun

Di negara-negara membangun, ramai yang sukar
memperolehi sejumlah nutrien yang mencukupi
 mengikut keperluan masing-masing.

Keadaan ini menyebabkan masalah malnutrisi seterusnya meningkatkan risiko penyakit berjangkit dalam kalangan mereka.

Pun begitu, individu yang mendiami negara maju juga boleh mengalami masalah malnutrisi.

Ramai yang gemar mengambil makanan yang mudah disediakan berbanding dengan
memilih untuk mengamalkan diet seimbang
.

Oleh sebab itulah, kebanyakan individu lebih cenderung untuk membeli makanan segera berbanding dengan makanan yang sihat berikutan ia cepat dan lebih memuaskan.

Kajian menunjukkan rakyat Amerika mengambil sekitar 3,600 kalori sehari.

Walaupun nilai tersebut seperti menggambarkan mereka makan banyak, namun
makanan yang diambil kaya dengan natrium
 dan lemak berbanding dengan nutrien sihat yang lain.

Antara sebab utama mengapa kebanyakan penghuni di negara maju tidak mendapat nutrien yang cukup adalah diet tidak sihat yang dipopularkan.

Kajian menunjukkan wanita muda yang mengamalkan corak pemakanan sedemikian boleh mengalami kekurangan nutrisi mikro tembaga dan kalium.

Keadaan ini sangat membimbangkan memandangkan mineral tersebut boleh membantu menghindarkan masalah kesihatan kronik dan mengekalkan kesihatan badan.

Risiko diet dan nutrisi tidak sihat

Kepentingan nutrisi terhadap kesihatan perlu ditekankan. Ia merupakan salah satu daripada faktor yang bertanggungjawab menyebabkan 30-40% segala jenis kanser.

Walaupun
nutrisi bukanlah penyembuh atau punca langsung bagi masalah kanser
, ia masih memainkan peranan yang sangat penting.

Impaknya boleh dilihat pada kanak-kanak.

Jika kanak-kanak tidak mendapatkan nutrisi yang cukup, mereka tidak akan mencapai jumlah berat dan ketinggian yang optimum.

Bersama dengan masalah tersebut, mereka boleh mengalami simptom berkaitan dengan masalah malnutrisi dan keadaan kesihatan yang lain.

Tambahan pula, diet yang tidak sihat boleh menggalakkan seseorang itu makan banyak dan
mendapat masalah obesiti serta berat badan berlebihan
.

Perkara ini terutamanya jika mengambil makanan berproses secara kerap.

Kenaikan berat badan bukanlah satu-satunya masalah yang akan dialami oleh golongan ini.

Obesiti dan masalah berat badan berlebihan juga boleh dikaitkan dengan pelbagai jenis masalah kesihatan seperti jantung, tekanan darah tinggi, kencing manis dan penyakit buah pinggang.

Apa terjadi sekiranya badan anda kekurangan nutrisi makanan?

Apabila kita tidak mengambil makanan mengikut keperluan harian badan, ia boleh mempengaruhi keupayaan tubuh untuk berfungsi dengan baik.

Kurang nutrisi protein

Badan anda boleh
mengalami masalah kekurangan protein
 jika jumlah nutrisi makro tersebut tidak diambil pada yang kadar yang betul.

Anda boleh mendapat masalah hati, lemah sistem imun badan dan otot menjadi kecil (atrofi).

Gigi reput

Kita tidak boleh mengabaikan kesan pemakanan terhadap gigi. Apabila kita makan banyak makanan yang mengandungi gula, gigi mudah rosak.

Gula dan komponen asidik lain boleh melemahkan lapisan gigi terutamanya jika anda tidak mengamalkan penjagaan oral yang baik.

Tambahan pula,
pemakanan yang kurang nutrien boleh menyebabkan penyakit gusi
. Perkara ini boleh menyebabkan anda sukar untuk melawan atau menghindarkan jangkitan.

Kurang nutrisi mikro vitamin D

Masalah kurang vitamin merupakan masalah berskala besar yang dialami oleh individu di serata dunia.

Sebagai contoh, antara masalah kekurangan vitamin yang lazim adalah vitamin D.

Jika anda
 mengalami masalah kekurangan vitamin D
, ia boleh menyebabkan kencing manis, jangkitan, kanser, masalah sistem imun dan sebagainya.

Kekurangan kalsium

Antara masalah kekurangan nutrien yang lazim dialami adalah kalsium.

Kalsium adalah mineral yang banyak dijumpai di dalam badan kita. Ia merupakan nutrisi mikro penting untuk tugas seperti rembesan hormon dan fungsi otot.

Jika anda kurang mengambil kalsium, anda berisiko untuk mengalami
masalah osteoporosis, perubahan gigi dan sebagainya
.

Prestasi fizikal menurun

Selain daripada penyakit, masalah malnutrisi boleh menyebabkan impak yang besar terhadap kualiti hidup seseorang dan rupa fizikal mereka.

Sebagai contoh, jika anda kekurangan folat, vitamin C dan zat besi, rambut anda akan kering dan kelihatan rapuh.

Anda boleh berasa letih
disebabkan oleh kekurangan zat besi
 dan kuku anda boleh menyamai bentuk sudu disebabkan oleh kekurangan kalsium, protein dan vitamin A.

Tambahan pula, kekurangan nutrien, terutamanya vitamin boleh mempengaruhi fungsi kognitif seseorang.

Walau bagaimanapun, dapatan kajian masih lagi tidak jelas memandangkan ia melibatkan haiwan makmal sahaja.

Pun begitu, keletihan dan perasaan mengantuk yang berpunca daripada masalah kekurangan nutrien boleh
menyebabkan masalah pada fungsi kognitif
.

Bagaimana saya boleh mendapatkan lebih banyak nutrien?

Cara yang paling mudah adalah untuk memastikan anda sentiasa mengambil makanan yang sihat dan seimbang.

Ini termasuklah memastikan makanan yang diambil datang daripada 5 kumpulan makanan berbeza setiap hari.

Lebih baik sekiranya anda
makan makanan yang dimasak dan bukannya diproses
 atau dibungkus dengan bahan pengawet.

Lebih elok juga jika anda mengehadkan pengambilan makanan bergaram dan berlemak dalam kuantiti yang sedikit.

Bagi yang mengambil suplemen pula, lebih baik sekiranya anda rujuk kepada doktor terlebih dahulu.

Suplemen juga boleh menyebabkan kesan sampingan dan sekiranya anda
makan banyak makanan seimbang
, anda tidak memerlukannya.

Kita seharusnya memberikan prioriti kepada kesihatan untuk memastikan badan boleh berfungsi pada kadar yang optimum.


Takut Dengar Pengalaman Kena Seluk Semasa Bersalin? Ibu, Fahami Tentang Pemeriksaan Faraj!

Sebelum tiba ke proses kelahiran bayi, bakal ibu perlu melalui pemeriksaan vagina. Namun ada yang mempersoalkan tentang kaedah seluk faraj itu, adakah ia perlu dilakukan?

Pemeriksaan vagina untuk proses kelahiran bayi

Bagi mereka yang pertama kali mengandung, pasti anda tertanya-tanya, apa itu pemeriksaan faraj, kan?

Pada dasarnya, pemeriksaan vagina atau
vaginal examination
(VE) melibatkan doktor untuk memasukkan jari ke dalam vagina bagi mengetahui
 proses pembukaan serviks
 atau dalam bahasa mudah, bukaan rahim.

Untuk proses kelahiran bayi, serviks ibu perlu berubah daripada tertutup kepada terbuka dengan bukaan kira-kira 10 cm. Ia juga dikenali sebagai pelebaran serviks –
 dilating
.

Pemeriksaan yang turut dikenali sebagai kaedah seluk faraj ini akan memberikan maklumat mengenai tahap pembukaan serviks.

Ia juga membantu doktor untuk mengetahui kedudukan bahagian bayi yang terdapat di
 pelvis
 ibu.

Pemeriksaan vagina beri kesan berbeza bagi setiap wanita

Biasanya, pemeriksaan ini dilakukan dengan keadaan
 ibu hamil berbaring
, seperti saat melahirkan anak.

Ini kerana walaupun pemeriksaan itu dilakukan untuk tempoh yang singkat, tetapi ia boleh menyebabkan ketidakselesaan pada individu.

Sumber: http://www.practisingmidwife.co.uk/

Kesan pemeriksaan vagina yang dilakukan bagi menentukan proses kelahiran ini adalah berbeza bagi setiap wanita.

Bagi sesetengahnya, mungkin tidak kisah mengenai proses tersebut. Walau bagaimanapun, ada yang menganggap ia sebagai menyakitkan.

Untuk sebilangan wanita, memasukkan jari ke dalam faraj boleh menjadi 1 pengalaman yang mengakibatkan tekanan, ini terutamanya jika mereka pernah
 mengalami penderaan
 seksual.

Tujuan seluk faraj

Pemeriksaan vagina yang dilakukan akan mengukur perkara-perkara tertentu untuk memberi gambaran bahawa waktu kelahiran mungkin akan berlaku dalam jangka masa terdekat.

Ia dilakukan untuk membantu menilai 6 perkara berikut sebelum proses kelahiran bayi terjadi, seperti:

Dilatasi

Merujuk kepada berapa luas serviks telah terbuka – 10 cm merupakan bukaan terbesar.

Kematangan

Merujuk kepada konsistensi serviks. Ia akan bermula dengan rasa tegang seperti hujung hidung.

Kemudian bertukar lembut seperti bahagian cuping telinga dan akhirnya akan dirasakan lebih lembut seperti bahagian dalam pipi.

Penipisan serviks

Sebelum melahirkan,
 bahagian bawah rahim
 yang disebut serviks mula melembut, memendek dan menipis.

Penipisan rahim umumnya dinyatakan dengan persembahan. Contohnya, pada penurunan 0%, serviks pada umumnya sangat tebal, berukuran 2 sentimeter.

Untuk proses kelahiran bayi, serviks menipis 100% atau sepenuhnya.

Stesen

Pemeriksaan vagina akan membantu menentukan posisi bayi dengan
 pelvis
. Ia diukur dalam nilai tambah dan tolak.

Bayi pada stesen 0 (sifar) dikatakan sudah berhubung dengan pelvis, manakala angka negatif menandakan bayi belum bersedia.

Ini bermakna, jika bacaan menunjukkan angka positif, proses kelahiran bayi akan semakin dekat. Bersedia
mommies!

 Kedudukan bayi

Kedudukan bayi semasa dalam serviks penting. Bahagian badan bayi yang ‘memimpin’ dikenali sebagai
presenting part
.

Jika bahagian bawah badan bayi berada di pintu rahim, ia dipanggil
 kedudukan songsang
.

Manakala jika kedudukan kepala bayi berada di bawah, ia disebut sebagai posterior atau anterior.

Kedudukan serviks

Semasa kehamilan, serviks cenderung ke belakang (posterior) di bahagian belakang kepala bayi.

Manakala apabila rahim matang dan menjelang waktu bersalin, serviks akan bergerak ke depan, untuk memudahkan proses kelahiran bayi.

Risiko prosedur seluk faraj

Pemeriksaan bukaan rahim ini boleh meningkatkan risiko jangkitan, walaupun dilakukan dengan berhati-hati bersama pemakaian sarung tangan yang disteril.

Kaedah seluk faraj ini juga boleh mendorong
 bakteria normal yang terdapat di dalam vagina
 ke arah serviks.

Di samping itu, terdapat juga peningkatan risiko membran untuk pecah apabila wujud tekanan yang terlalu banyak pada serviks.

Sesetengah doktor secara rutin melakukan apa yang disebut menanggalkan selaput, yang hanya memisahkan
 air ketuban
 dari serviks.

Tujuannya adalah untuk pelucutan membran merangsang pengeluaran prostaglandin bagi membantu proses persalinan dan merengsakan serviks yang akhirnya akan menyebabkannya berlakunya kontraksi.

Menjelang proses kelahiran bayi, meminimumkan pemeriksaan vagina adalah cara paling selamat.

Ini terutamanya jika membran sudah dipecahkan. Ia adalah untuk mengurangkan risiko jangkitan daripada berlaku.

Keperluan pemeriksaan vagina untuk proses kelahiran bayi

Seluk faraj yang dibuat adalah bertujuan untuk meyakinkan wanita (dan kakitangan) bahawa akan berlaku proses
 bersalin normal
 dan juga untuk memberi amaran awal jika keadaan adalah sebaliknya.

Biasanya, pemeriksaan vagina dilakukan setiap 4 jam. Tetapi ia juga boleh dipercepatkan jika doktor merasakan ia adalah perlu – bergantung kepada perkembangan proses kelahiran.

Jika terdapat keraguan atau kebimbangan, lakukan rundingan dengan doktor- ini adalah penyelesaian terbaik untuk mendapatkan kepastian.


Malaria, Sejenis Penyakit Bahaya Bawaan Nyamuk - Ini 5 Cara Mencegahnya!

Dunia kini sedang dilanda
pandemik COVID-19
. Namun, kita tidak boleh mengabaikan kewujudan pelbagai penyakit lain seperti
denggi
dan melakukan langkah pencegahan malaria.

Malaria khususnya, adalah
penyakit bawaan nyamuk yang kita perlu ambil perhatian
.

Bersempena dengan Hari Malaria Sedunia, 25 April 2021 ini, kami sediakan beberapa petua atau langkah pencegahan malaria, ayuh kita lihat bersama!

Baca lebih lanjut tentang Penyakit Berjangkit
di sini.

Apa itu malaria?

Sebelum pergi dengan lebih mendalam lagi, haruslah kita tahu serba sedikit mengenai penyakit ini.

Malaria adalah penyakit bawaan nyamuk Anopheles yang boleh membawa maut.

Parasit yang bertanggungjawab menyebarkan virus ini melalui nyamuk ke manusia dikategorikan di dalam genus Plasmodium.

Dikatakan terdapat kira-kira 100 jenis parasit dari genus ini yang boleh menjangkiti bukan sahaja manusia malahan pelbagai spesies lain.

Terdapat 5 jenis parasit dari genus ini yang boleh menjangkiti dan menjejaskan manusia.

Setelah masuk ke tubuh badan, ia akan menjadikan manusia sebagai
host
sebelum memusnahkan sel darah merah.

Sehingga kini, masih ada beberapa buah negara yang tidak mempunyai vaksin untuk merawat penyakit ini termasuklah Amerika Syarikat.

Di Malaysia, ubat Chloroquine digunakan untuk melawannya.

Namun, mencegah adalah lebih baik dari mengubati bukan?

Langkah pencegahan malaria yang terbukti efektif!

Jangan hanya fokus kepada COVID-19 sahaja ya?

Penyakit ini juga mungkin boleh terjadi jika kita kurang beri perhatian kepadanya! Ini dia beberapa cara cegah malaria yang terbukti efektif:

#1. Tidur di dalam kelambu untuk pencegahan malaria

Ya, ia memang kedengaran agak seperti kebudak-budakan. Namun, inilah yang sepatutnya dilakukan.

Jika anda tidak berjaya mencari kelambu bersaiz besar, mungkin anda boleh membuatnya sendiri di rumah?

Cuma pastikan kelambu DIY anda itu memiliki ruang pengudaraan yang bagus ya?

#2. Pastikan pakaian menutupi keseluruhan kulit

Tidak perlulah anda memakai purdah atau niqab di dalam rumah.

Cukup sekadar anda mengenakan pakaian yang menutupi majoriti kulit sahaja.

Caranya, pakai baju lengan panjang, seluar panjang, sarung tangan atau sarung kaki!

Disebabkan cuaca di Malaysia yang agak panas, mungkin kalian boleh kenakan pakaian yang berwarna cerah dan berfabrik nipis serta lembut.

#3. Tutup pintu dan tingkap ketika berada di dalam rumah

Kita sedia maklum punca malaria adalah disebabkan oleh vektor berupa
 serangga nyamuk.

Oleh itu, kita perlu memastikan agar ia berada jauh dari kita.

Ketika berada di dalam rumah, pastikan kalian sentiasa tutup pintu dan tingkap untuk mengelakkan ia masuk ke dalam rumah.

Ini adalah langkah yang paling efektif.

Untuk lebih selamat, mungkin anda perlu tutup juga celah-celah lubang terutamanya yang berada di tempat yang tinggi.

Cuma pastikan anda masih mampu mendapatkan pengudaraan yang baik.

#4. Spray aerosol ke tempat pembiakan nyamuk malaria

Sama seperti nyamuk Aedes, nyamuk Anopheles
juga akan membiak di tempat air bertakung
.

Oleh itu sentiasalah kemas kawasan dalam dan luar rumah anda terutamanya pasu, baldi, kolah atau mana-mana sahaja tempat yang boleh menakung air.

Selain itu, gunakan spray aerosol ke tempat pembiakan nyamuk ini sebelum anda masuk ke sesuatu tempat di dalam kawasan rumah.

Cuma, pastikan anda tidak menggunakannya secara keterlaluan ya?

Ini kerana spray aerosol ini adalah berbahaya terutamanya kepada golongan kanak-kanak dan bayi.

#5. Ambil vaksin atau ubat mencegah malaria

Ini adalah cara merawat malaria yang paling utama.

Di Malaysia, terdapat Chloroquine yang digunakan untuk merawat Malaria.

Lebih mengejutkan, ubat ini juga dicadangkan sebagai alternatif untuk merawat virus korona baharu yang sedang melanda dunia kini.

Sekiranya anda ingin keluar melancong ke negara yang berisiko tinggi menyebarkan malaria, pastikan anda berjumpa doktor terlebih dahulu untuk
mendapatkan vaksin atau ubat.

Akhir kata, segeralah berjumpa doktor untuk mendapatkan rawatan jika anda mengesyaki diri terjangkiti penyakit bawaan nyamuk ini atau apa sahaja jenis penyakit lain.

Gunakan tips yang kami kemukakan ini sebagai salah satu cara mencegah malaria yang kalian boleh amalkan.

Mencegah itu adalah lebih baik dari mengubati.


"Malu Nak Tanya, Tapi Normal Ke Kalau Ibu Sering Terkencing Malam Lepas Bersalin?" Ini Jawapannya!

Selepas melahirkan bayi, tubuh ibu masih belum pulih sepenuhnya. Terdapat beberapa masalah yang mungkin anda alami selepas bersalin. Salah satunya adalah inkontinens urin, suatu keadaan di mana anda tidak dapat mengawal air kencing, terutama semasa bersin, batuk, ketawa, melompat, mengangkat benda berat, atau lain-lain pergerakan yang meletakkan tekanan pada pundi kencing anda. Inkontinens urin atau terkencing malam adalah biasa berlaku dalam kalangan
ibu selepas bersalin
. Walau bagaimanapun, adakah inkontinens urin berlaku pada setiap ibu?

Siapa yang berisiko mengalami terkencing malam selepas bersalin?

Bukan semua ibu selepas bersalin mengalami inkontinens urin atau terkencing malam. Namun, kebanyakan ibu selepas bersalin mengalaminya. Selalunya, terkencing malam berlaku lebih banyak kepada ibu yang bersalin normal berbanding dengan ibu yang bersalin cesarean.

Beberapa kajian menunjukkan bahawa seseorang ibu yang melahirkan bayi dengan cara vagina selalunya mempunyai masalah dengan kencing selepas bersalin. Kajian lain juga menyatakan bahawa ibu yang mengalami kelahiran normal berpanjangan atau yang bersalin bayi besar adalah lebih cenderung untuk mengalami inkontinens urin selepas bersalin.

Di samping itu, beberapa kecenderungan penyebab inkontinens urin selepas bersalin adalah:

Wanita mengandung obes

Wanita mengandung yang merokok

Ibu yang mempunyai banyak anak, terutama jika
bersalin secara normal

Apakah penyebab inkontinens urin?

Inkontinens urin boleh berlaku disebabkan otot di sekitar pundi kencing dan pelvis lemah semasa kehamilan dan kelahiran. Sebagai kesannya, air kencing adalah lebih sukar untuk dikawal, seperti membuang atau berhenti separuh jalan. Selepas kelahiran, saiz uterus mengecut pada minggu-minggu terawal selepas bersalin menjadikan otot lantai pelvik beranjak, menjadikannya sukar untuk menghalang air dalam pundi kencing dan mengekalkan uretra tertutup. Kesannya, urin boleh bocor dan anda tidak dapat mengawalnya.

Bagaimana untuk mengatasi inkontinens urin?

Inkontinens urin mungkin berlaku pada masa-masa berbeza untuk setiap ibu selepas kelahiran. Terdapat wanita yang mengalami inkontinens urin dalam masa yang pendek selepas bersalin, sementara sesetengah yang lain mengambil tempoh yang panjang dalam mengalami komplikasi selepas kelahiran ini. Ini tentunya memberikan anda rasa tidak selesa memandangkan anda tidak tahu bila ia akan terjadi. Namun, janganlah risau! Terdapat beberapa perkara yang anda boleh lakukan untuk mengatasi inkontinens urin:

Lakukan
senaman kegel
 dengan kerap supaya otot lantai pelvik anda cepat pulih dan kuat semula

Gunakan pad atau lampin untuk membantu menyerap air kencing yang terkeluar dan melindungi seluar anda daripada kebocoran urin

Cuba untuk silangkan kaki anda dan ketatkan otot pelvik apabila anda mahu bersin, batuk, atau ketawa

Kurangkan pengambilan minuman berkafein, seperti kopi, teh, dan minuman ringan, untuk membantu anda mengurangkan kekerapan untuk membuang air kecil

Kurangkan pengambilan oren, tomato, dan makanan berasid tinggi lain yang boleh mengganggu pundi kencing anda dan menjadikan urin sukar untuk dikawal

Elakkan
sembelit
 selepas kelahiran dalam usaha untuk tidak meletakkan lebih tekanan pada pundi kencing anda

Anda mungkin berminat membaca:

Inkontinens Urin: Simptom, Faktor Risiko dan Punca

Tip Menghadapi Masalah Inkontinens

Apa itu Inkontinens Wanita?


Penyakit Osgood-Schlatter: Risiko Terhadap Kanak-kanak yang Bersukan

Kanak-kanak yang aktif dan cergas menunjukkan kesihatan yang normal dan baik, tetapi bagaimana pula dengan mereka yang mempunyai
penyakit osgood-schlatter?

Apa itu penyakit Osgood-Schlatter?

Penyakit Osgood-Schlatter adalah punca
kesakitan lutut
 dalam perkembangan kanak-kanak dan remaja.

Ia adalah keradangan kawasan di bawah lutut yang mana tendon dari tempurung lutut (tendon patellar) melekat pada shinbone (tibia).

Penyakit ini sering berlaku semasa perkembangan seseorang, apabila tulang, otot, tendon dan struktur lain berubah dengan cepat.

Oleh kerana aktiviti fizikal
meletakkan tekanan tambahan pada tulang
 dan otot, kanak-kanak yang mengambil bahagian dalam olahraga, terutamanya berlari dan melompat, berada pada risiko yang lebih tinggi untuk keadaan ini.

Walau bagaimanapun, mereka yang kurang aktif juga mungkin mengalami masalah ini.

Siapakah yang lebih cenderung?

Penyakit Osgood-Schlatter lebih cenderung berlaku dalam kalangan kanak-kanak yang menyertai
sukan yang melibatkan larian
, lompatan atau berpusing. Ini termasuk:

Bola jaring

Bola tampar

Bola sepak

Larian jarak jauh

Gimnastik

Walaupun keadaan ini lebih biasa pada kanak-kanak lelaki, jurang jantina telah menyempitkan apabila lebih ramai perempuan terlibat dengan sukan.

Penyakit Osgood-Schlatter biasanya berlaku pada kanak-kanak lelaki berumur 12 hingga 14 tahun dan perempuan berumur 10 hingga 13.

Perbezaannya disebabkan oleh
kanak-kanak perempuan memasuki akil baligh lebih awal
 daripada kanak-kanak lelaki.

Keadaan ini biasanya menyelesaikannya dengan sendiri, apabila pertumbuhan tulang kanak-kanak berhenti.

Simptom-simptom penyakit osgood-schlatter

Simptom penyakit Osgood-Schlatter yang biasa termasuk:

Sakit lutut atau kaki

Bengkak, ngilu atau meningkatkan kehangatan di bawah lutut dan atas tulang keting (shinbone)

Sakit yang semakin teruk dengan senaman atau
aktiviti berimpak tinggi, seperti berlari

Terincut-incut selepas aktiviti fizikal

Keparahan simptom ini sering berbeza pada orang. Sesetengah individu mungkin mengalami kesakitan yang ringan semasa aktiviti tertentu, manakala orang lain pula mungkin mengalami kesakitan yang melampau, yang membuatnya sukar untuk melakukan apa-apa aktiviti fizikal.

Ketidakselesaan boleh berlangsung dari beberapa minggu hingga beberapa tahun. Simptom biasanya hilang apabila pertumbuhan remaja berhenti.

Diagnosis

Doktor akan melakukan ujian fizikal dan memeriksa lutut anak anda untuk pembengkakan, kesakitan, dan kemerahan.

Ini biasanya akan memberikan maklumat yang cukup kepada doktor untuk membuat diagnosis penyakit Osgood-Schlatter.

Dalam sesetengah kes, doktor mungkin melakukan X-ray tulang untuk menolak kemungkinan penyebab kesakitan lutut lain.

Rawatan bagi penyakit osgood-schlatter

Penyakit Osgood-Schlatter selalunya akan pulih dengan sendirinya apabila berakhirnya pertumbuhan.

Rawatan memberi tumpuan kepada melegakan simptom, seperti sakit lutut dan pembengkakan. Rawatan biasanya melibatkan:

Tuam ais di kawasan yang terjejas dua hingga empat kali sehari, atau selepas melakukan aktiviti fizikal

Mengambil ubat penahan sakit bukan preskripsi , seperti ibuprofen atau acetaminophen

Rehatkan lutut atau kurangkan aktiviti fizikal

Membalut lutut atau memakai pendakap lutut
(knee brace)

Membuat regangan

Terapi fizikal

Sesetengah kanak-kanak mungkin dapat mengambil bahagian dalam
aktiviti berimpak rendah, seperti berenang
 atau berbasikal, ketika mereka sembuh.

Manakala yang lain mungkin perlu berhenti menyertai sukan tertentu selama beberapa bulan supaya tubuh mereka mempunyai masa untuk sembuh dengan betul.

Berbincang dengan doktor anak anda tentang aktiviti yang sesuai atau sama ada perlu berhenti bersukan.


Bila Bayi Menolak Botol Susu

Setiap ibu dinasihatkan untuk menyusukan bayinya sehingga cukup membesar. Malangnya, kebanyakan para ibu tidak boleh meninggalkan pekerjaan mereka untuk jangka masa panjang selepas kelahiran, jadi mereka terpaksa beralih kepada penyusuan dengan botol. Lebih sukar lagi bagi para ibu yang menghadapi bayi yang tidak suka botol susu. Jika bayi anda mengalami masalah yang sama, berikut adalah beberapa tip untuk membuat peralihan lebih mudah untuk anda dan si manja anda:

Jadikan botol susu terasa seperti penyusuan badan

Penyelidik percaya bahawa bayi akan lebih cenderung menerima susu daripada botol jika ia mempunyai persamaan dengan susu daripada payudara ibunya. Sekiranya bayi anda cerewet tentang suhu, anda boleh mengepam dan menyusukan bayi anda dengan serta-merta atau memanaskan botol susu. Jika bayi masih menolak botol, cari botol dengan puting puting yang sama dengan puting payudara anda. Bayi anda mungkin hanya mencari rasa dan suhu yang menyerupai payudara ibunya.

Jauhkan diri

Sesetengah pakar pediatrik mencadangkan anda menjauhkan diri daripada bayi anda, contohnya dengan tidak menyusukannya, sebaliknya tugaskan suami anda atau orang lain. Anda masih boleh berada di rumah yang sama tetapi di dalam bilik yang berbeza.

Tambah pemanis

Sesetengah ibu yang berpengalaman mengesyorkan anda menambah sesuatu pada botol untuk menjadikannya lebih enak. Sesetengahnya mengakui walaupun gula adalah pilihan yang teruk, ia adalah satu-satunya cara yang boleh membuat bayi menerima botol itu. Anda boleh basahkan puting dan meletakkan sedikit gula atau madu di atasnya. Jumlah yang sedikit sahaja sudah cukup untuk membantu. Walau bagaimanapun, pastikan anda mendapat kebenaran daripada doktor anda sebelum menggunakan kaedah ini.

Menggunakan cawan

Jika bayi anda masih menolak, tinggalkan kaedah botol dan teruskan kepada penggunaan cawan. Tetapi sebelum anda berbuat demikian, berbincanglah dengan doktor anda. Selain itu, cuba belajar cara yang betul untuk memberi makan anak anda dengan cawan kerana melakukannya dengan cara yang salah boleh menyebabkan bayi anda tercekik.

Bersabarlah

Membantu bayi anda minum dari botol susu mungkin mengambil masa berhari, minggu atau bulan. Sesetengah ibu perlu melalui 10 jenis botol berbeza dalam masa dua bulan untuk mencari yang disukai bayi mereka. Teruskan mencuba dan bersabar dengan bayi anda.

Pilih masa yang sesuai

Pemilihan masa adalah sangat penting dalam percubaan dengan botol susu. Mulakan perlahan-lahan dan galakkan secara positif, jangan memaksa atau mendesak bayi anda. Waktu yang sesuai ialah apabila bayi anda tidak terlalu lapar atau terlalu kenyang, dan tidak letih atau meragam. Mungkin 30 – 60 minit selepas menyusu atau makan. Jika bayi anda menunjukkan tanda-tanda ketidakselesaan, hentikan segera dan cuba lagi. Kuncinya ialah untuk membiasakan bayi anda dengan botol susu supaya dia gembira menerimanya sebagai sumber makanan alternatif.


Intoleransi Makanan BERBEZA Dengan Alahan, Parents Harus Peka Ya

Intoleransi makanan adalah berkaitan dengan tindak balas makanan harian yang diambil dan langsung tidak berkaitan dengan alahan.

Untuk mendapatkan lebih banyak info tentang Keibubapaan, sila dapatkannya
di sini.

Intoleransi makanan?

Intoleransi melibatkan reaksi terhadap makanan harian yang anak ambil.

Tindak balas tak tolerans itu mungkin disebabkan tubuh tidak dapat memecahkan makanan dengan betul.

Sebab lain terjadinya keadaan ini kerana badan mengalami iritasi terhadap bahan kimia yang terdapat dalam makanan tersebut.

Ada sesetengah kanak-kanak boleh mengambil jenis makanan yang tak tolerans dalam jumlah yang sedikit.

Pastinya ada ibu-ibu yang terfikir bahawa intoleransi makanan ini adalah sama
seperti alahan makanan
, betul tak?

Hakikatnya ia
berbeza
 sama sekali.

Alahan makanan berlaku
 apabila
sistem imun anak
 bertindak balas terhadap makanan yang dimakan.
Sedangkan keadaan tak tolerans makanan ini langsung tidak melibatkan
sistem pertahanan tubuh
.

Secara umumnya,
alergi makanan
 adalah lebih teruk dan mempunyai banyak gejala berbanding intoleransi makanan ini.

Simptom intoleransi makanan

Jika anak mengalami masalah tak tolerans makanan, mereka akan berdepan ketidakselesaan sejurus selepas makan makanan harian tertentu.

Gejalanya bervariasi dan sering melibatkan sistem pencernaan.

Antara simptom umum yang mungkin dialami anak adalah seperti:

Perut kembung

Cirit-birit

Sakit kepala atau migrain

Ulser mulut

Perut berangin atau gas berlebihan

Hidung berair

Untuk individu dengan masalah ini, jumlah makanan harian yang diambil akan menentukan tahap gejala mereka.

Simptom kesan intoleransi makanan ini boleh mengambil masa agak lama sebelum muncul.

Permulaannya mungkin boleh berlaku beberapa jam selepas mengambil sesuatu jenis makanan dan gejalanya akan berlanjutan hingga berhari-hari.

Memang tidak dinafikan wujud kesukaran untuk menentukan sama ada anak mempunyai keadaan tak tolerans terhadap makanan atau alahan.
Ia adalah kerana tanda dan gejala kedua-duanya adalah bertindih.

Jika anda berasa anak mempunyai isu tak tolerans makanan atau tidak pasti punca yang mendasari, lakukan pemeriksaan doktor untuk kepastian.

Jenis makanan harian

Ada bahan dalam makanan harian tidak boleh dicerna menyebabkan terjadinya keadaan tak tolerans ini.
Ia mungkin disebabkan oleh kekurangan enzim pencernaan atau kepekaan terhadap bahan kimia tertentu.

Antara jenis makanan harian biasa yang boleh menjadi punca adalah:

Laktosa – gula dalam
produk tenusu

Gluten – dalam bijrin termasuk gandum

Bahan penambah rasa dan pewarna, termasuk MSG

Fruktosa – gula dalam buah-buahan

Sebatian lain – termasuk kafein

Intoleransi makanan #Laktosa

Tubuh menggunakan enzim pencernaan untuk memecahkan makanan. Jika seseorang kekurangan enzim tertentu, fungsi pencernaan makanan mungkin tidak efisien.

Laktosa adalah gula yang terdapat dalam produk tenusu seperti susu dan keju.

Mereka dengan keadaan tak tolerans laktosa tidak mempunyai cukup enzim laktase – berfungsi memecahkan laktosa menjadi molekul lebih kecil, agar mudah diserap tubuh melalui usus.

Laktosa yang kekal dalam
saluran pencernaan
, boleh menyebabkan kekejangan, sakit perut dan kembung, cirit-birit serta perut berangin.

Baca juga:

#Intoleransi fruktosa

Fruktosa adalah gula yang
terdapat dalam madu
, buah dan beberapa jenis sayuran.

Keadaan tak tolerans ini juga berkaitan dengan kekurangan enzim, namun keadaan ini jarang untuk terjadi.
Dalam kebanyakan kes, ia dikenali sebagai tak tolerans fruktosa keturunan.

Antara simptom yang boleh dialami adalah seperti perut berangin, kembung, kekejangan dan cirit-birit.

#Intoleransi gluten

Gluten adalah protein yang terdapat dalam kebanyakan makanan harian seperti bijirin, termasuklah gandum dan barli.

Anak dengan keadaan ini boleh mengalami
ketidakselesaan abdomen seperti sakit perut
, kembung atau loya.

#Bahan penambah rasa makanan

Berikut antara bahan dalam makanan harian yang menyebabkan tindak balas ketika proses pencernaan:

Nitrat

Bahan pengawet ini biasa digunakan pada daging yang diproses. Simptom yang boleh dialami adalah sakit kepala dan kegatalan.

Monosodium glutamate (MSG)

Penambah rasa ini boleh menyebabkan sakit kepala, sesak dada, loya dan cirit-birit pada mereka yang mengalami intoleransi makanan.

Sulfit

Bahan pengawet ini terdapat dalam wain, buah kering, udang segar dan sesetengah sapuan roti.

Antara simptom yang boleh terjadi adalah sesak dada, gatal-gatal, cirit-birit dan adakalanya anafilaksis – reaksi alahan serius.

Diagnosis intoleransi makanan

Keadaan tidak tolerans dan alahan makanan boleh mempunyai simptom yang sama, jadi sukar untuk mendiagnosis keadaan ini.

Ia akan bertambah rumit jika seseorang itu mempunyai lebih daripada satu tak tolerans makanan.

Cara diagnosis yang akan dilakukan adalah:

Diet penyingkiran

Ujian yang paling biasa untuk masalah tidak tolerans makanan.

Melibatkan proses penyingkiran makanan harian tertentu terutamanya yang menyebabkan intoleransi. Tempoh proses ini biasanya memakan masa berminggu-minggu.

Kemudian, anda perlu
memperkenalkan semula makanan
 satu demi satu untuk mengenal pasti punca masalah ini.

Ujian pernafasan bantu kesan intoleransi makanan

Dalam kes berkaitan tidak tolerans fruktosa atau laktosa, doktor boleh menggunakan ujian nafas yang menguji jumlah gas hidrogen dalam
nafas kanak-kanak.

Kanak-kanak dengan masalah intoleransi laktosa akan mempunyai tahap hidrogen yang lebih tinggi dalam nafas mereka.

Namun untuk mendiagnosis keadaan tak tolerans laktosa boleh menimbulkan kesukaran kerana gejalanya serupa dengan alahan makanan.

Sekiranya anda mempunyai kebimbangan dan berasakan anak mengalami masalah intoleransi terhadap makanan harian tertentu, berbincanglah dengan doktor.


Mengapa Microbead Diharamkan daripada Produk Kecantikan

Pada tahun 2015, kerajaan Amerika Syarikat mengharamkan penggunaan
microbead
 (manik mikro) plastik diikuti kerajaan United Kingdom pada awal tahun ini. Ini diikuti dengan keputusan parlimen Eropah pada penghujung September ke arah yang sama.

Microbead
plastik ialah bahan pepejal plastik yang tidak larut dalam air dengan saiz 5mm atau kurang. Bahan ini selalu digunakan dalam produk kecantikan dan penjagaan harian anda sebagai agen skrub, agen likat atau sekadar pengisi.

Mengapa microbead plastik digunakan dalam produk kosmetik dan penjagaan diri?

Microbead
 plastik digunakan dalam beberapa produk kosmetik dan penjagaan diri untuk membantu membersihkan kulit melalui pengelupasan dan untuk menghapuskan kotoran dan plak pada gigi. Pengelupasan menghilangkan kotoran dan membantu membersihkan liang roma. Sel-sel kulit mati dilonggarkan dan disingkirkan untuk memberikan lapisan permukaan yang terdiri daripada sel-sel yang baru dan muda. Ini membuatkan kulit lembut, licin dan kelihatan lebih cerah.

Bahan
microplastic
 ini dipilih untuk digunakan sebagai pengelupas atau agen pembersihan gigi kerana ia bersih, boleh dihasilkan dalam saiz seragam dan tidak mempunyai bucu tajam yang melukakan kulit.

Bahaya microbead plastik kepada persekitaran

Microbead
 plastik adalah sejenis
microplastic
 yang menyumbang kepada masalah sampah laut. Terdapat kebimbangan bahawa jumlah sampah plastik di persekitaran marin boleh membahayakan ekosistem dan zarah kecil yang memasuki persekitaran laut ini boleh dimakan oleh hidupan laut. seterusnya manusia.

Dalam satu kajian yang diterbitkan dalam jurnal Environmental Science & Technology, pengkaji daripada McGill University mendapati bahawa terdapat sekurang-kurangnya 300 bilion nanoplastik dalam setiap gram skrub, yang mewakili 0.03% daripada berat plastik dalam skrub.

Para saintis juga menyatakan kebimbangan kerana skrub digunakan secara langsung pada kulit dan pengguna telah terdedah secara langsung dengan nanoplastik. Nanoplastik boleh memasuki kulit dan merosakkan sel-sel badan.

Walaupun
microbead
 daripada produk kecantikan dan penjagaan diri hanya menyumbang kepada kira-kira 0.29% daripada sampah marin, tindakan sukarela telah diambil oleh industri kecantikan untuk memberhentikan penggunaan bahan ini.

Alternatif lain dalam produk kecantikan

Syarikat-syarikat yang sebelum ini menggunakan
microbead
 plastik telah menukar formulasi atau menggantikannya dengan alternatif yang dibuat dari lilin semula jadi, kanji yang berasal dari jagung atau ubi kayu, rumpai laut, silika, tanah liat dan sebatian semula jadi yang lain.

Terdapat senarai produk kecantikan yang mengandungi dan tidak mengandungi mikroplastik boleh anda dapati
secara atas talian
. Pilih dan selidik produk kecantikan yang anda gunakan. Jadilah pengguna yang bijak dan bertanggungjawab kepada alam sekitar.